pythainlp/thai-wiki-dataset-v4 huggingface dataset:
คนแคระแห่งท้องทุ่งกว้าง

คนแคระแห่งท้องทุ่งกว้าง  เป็นหนังสือแปล จากวรรณกรรมเยาวชน ของฮอลแลนด์เขียนโดย พอล บีเจล แปลเป็นภาษาไทยโดย วัชรินทร์ อำพัน จัดพิมพ์โดย สำนักพิมพ์ดอกหญ้า
หนังสือกล่าวถึงคนแคระ 101 คน อาศัยอยู่ในทุ่งกว้าง โนสเกย์ พวกเขาดื่มน้ำหวานจากดอกไม้เป็นอาหารหลัก มีแครอทและมันฝรั่งบ้าง แต่พวกเค้าโปรดปรานน้ำหวานมากที่สุด คนแคระแห่งโนสเกย์ อาศัยอยู่ในทุ่งอย่างสงบสุข จนกระทั่งวันหนึ่ง มีกลุ่มเมฆสีน้ำตาลแกมทองลอยมาบนท้องฟ้า กลุ่มเมฆส่งเสียงหึ่งๆ ที่แท้ก็คือฝูงผึ้งอพยบมาอาศัยในต้นสนกลางทุ่งนั่นเอง และเรื่องราวระหว่างฝูงผึ้งของราชินีซู และคนแคระแห่งโนสเกย์ก็เริ่มขึ้น
ดี๋ ดอกมะดัน

ดี๋ ดอกมะดัน มีชื่อจริงว่า สภา ศรีสวัสดิ์ (เดิมชื่อ ศุภกรณ์) (เกิดที่อำเภอปะนาเระ จังหวัดปัตตานี เมื่อวันที่ 19 เมษายน พ.ศ. 2494 – 2 กรกฎาคม พ.ศ. 2552) จบการศึกษาประกาศนียบัตรขั้นสูง วิทยาลัยครูยะลา 
ประวัติ.
เริ่มอาชีพจากการเป็นครูที่จังหวัดยะลา และต่อมาเป็นโฆษกวงดนตรีลูกทุ่งชื่อดังต่าง ๆ จากนั้นก็ได้เป็นตลกด้วยการชักชวนของเตี้ย เมืองใต้ แสดงบนเวทีคอนเสิร์ตลูกทุ่ง ใช้ชื่อหลายชื่อ แต่ไม่ประสบความสำเร็จถึงขั้นขีดสุดนานถึง 30 ปีเต็ม ต่อมาเริ่มมามีชื่อเสียงกับคณะเด๋อ ดู๋ ดี๋ ในปี พ.ศ. 2518 และเป็นพิธีกรในรายการพลิกล็อกคู่กับปัญญา นิรันดร์กุล ต่อมาได้รับเป็นนายกสมาคมศิลปินตลกแห่งประเทศไทย 
ในกลางปี พ.ศ. 2545 ปรากฏเป็นข่าวอื้อฉาวว่า ดี๋ ดอกมะดันถูกตรวจพบว่ามีปัสสาวะสีม่วงขณะอยู่ในผับ จึงต้องสงสัยว่าเสพยาเสพติด แต่เจ้าตัวได้ปฏิเสธทุกข้อกล่าวหา โดยบอกว่าเป็นยาแก้หอบหืด ซึ่งต่อมาเรื่องเสพยาเสพติดนี้ก็ได้ถูกพิสูจน์ว่าไม่เป็นความจริงและศาลก็ได้ยกฟ้องจากนั้นก็มีข่าวว่าได้ตบปาก ต้อย แอ๊คเนอร์ บรรณาธิการหนังสือพิมพ์มายา ชาแนลถึงเลือดกลบปาก จนถูกกล่าวหาว่าเป็นตลกมาเฟีย เนื่องจากไม่พอใจที่ได้พาดหัวว่า ตลกดังอักษรย่อ ”ด “ หิ้วนักข่าวสาวเข้าม่านรูด ทั้ง ๆ ที่เรื่องนี้เป็นเรื่องล้อเล่นกันมานานถึง 17 ปี
ในทางการเมือง ในการขับไล่ พ.ต.ท.ทักษิณ ชินวัตร เมื่อต้นปี พ.ศ. 2549 ดี๋ ดอกมะดันได้เข้าร่วมกับทางพันธมิตรประชาชนเพื่อประชาธิปไตยด้วย และได้ขึ้นเวทีปราศรัยและนำคณะตลกแสดงบนเวทีด้วย
ต่อมาได้เปลี่ยนชื่อเป็น สภา ศรีสวัสดิ์ และลงเล่นการเมืองกับพรรคประชาธิปัตย์โดยลงสมัครเป็นสมาชิกสภากรุงเทพมหานคร (ส.ก.) เขตห้วยขวาง ในวันที่ 23 กรกฎาคม พ.ศ. 2549 แต่ไม่ได้รับการเลือกตั้งแต่อย่างใด
ชีวิตส่วนตัวเคยใช้ชีวิตคู่กับนางรัตตินันท์ จิราโรจน์เจริญ และก็เลิกรากันไป ต่อมาสมรสกับนางเสาวลักษณ์ ศรีสวัสดิ์ มีบุตรสาว 2 คน คือ พรรณวรินทร์ ศรีสวัสดิ์ (บีม) บุตรสาวคนโตที่เป็นนักแสดงชื่อดัง กับ มนชญา ศรีสวัสดิ์ (เบล) ปัจจุบันบุตรสาวทั้งสองเปลี่ยนชื่อและนามสกุลเป็น "วรานิษฐ์ จิราโรจน์เจริญ" และ "ชยานิษฐ์ จิราโรจน์เจริญ" ซึ่งบุตรสาวทั้ง 2 คนนี้เกิดกับนางรัตตินันท์ หรือภรรยาคนแรกของ ดี๋ ดอกมะดัน
ต่อมา ดี๋ ดอกมะดัน ได้ป่วยเป็นโรคหอบอย่างหนักเนื่องจากสูบบุหรี่หนักและอยู่กับสุนัขของตนมาอยู่ในห้องของตนเอง เริ่มเข้ารับการรักษาตัวในโรงพยาบาลตั้งแต่ปลายเดือนกันยายน พ.ศ. 2549 จนกระทั่งเวลาประมาณ 5 นาฬิกาของเช้าวันที่ 2 กรกฎาคม พ.ศ. 2552 ดี๋ เสียชีวิตที่โรงพยาบาลสินแพทย์ แขวงรามอินทรา เขตคันนายาว กรุงเทพมหานคร หลังจากทนทุกข์ทรมานด้วยโรคหอบอยู่บนเตียงเป็นเวลานาน โดยมีผลงานชิ้นสุดท้ายคือ การรับบทเป็น "ขุนเดช" ในภาพยนตร์ไตรภาคชุด ตำนานสมเด็จพระนเรศวรมหาราช
พีแอล/เอสคิวแอล

พีแอล/เอสคิวแอล (PL/SQL, Procedural Language for SQL) เป็นส่วนขยายภาษาโปรแกรมเชิงกระบวนงานของบริษัทออราเคิลสำหรับภาษาสอบถามเชิงโครงสร้างและฐานข้อมูลเชิงสัมพันธ์ของออราเคิล พีแอล/เอสคิวแอล มีอยู่ในฐานข้อมูลออราเคิล (ตั้งแต่เวอร์ชัน 6 - การรวบรวมชุดคำสั่ง โพรซีเดอร์/ฟังก์ชัน/แพ็กเกจ/ทริกเกอร์ ของพีแอล/เอสคิวแอล มีตั้งแต่เวอร์ชัน 7), มีอยู่ในฐานข้อมูลในหน่วยความจำออราเคิล ไทมส์เท็น (ตั้งแต่เวอร์ชัน 11.2.1) และไอบีเอ็ม ดีบีทู (ตั้งแต่เวอร์ชัน 9.7)) โดยปกติบริษัทออราเคิลจะขยายฟังก์ชันการทำงานของ พีแอล/เอสคิวแอล ในการเปิดตัวฐานข้อมูลออราเคิลแต่ละครั้ง
พีแอล/เอสคิวแอล มีองค์ประกอบภาษาโปรแกรมเชิงกระบวนงาน เช่น เงื่อนไข และลูป และสามารถจัดการกับสิ่งผิดปรกติ (ข้อผิดพลาดรันไทม์) อนุญาตให้มีการประกาศค่าคงที่และตัวแปร โพรซีเดอร์ ฟังก์ชัน แพ็กเกจ ไทป์และตัวแปรของไทป์เหล่านั้น และทริกเกอร์ รองรับแถวลำดับที่เกี่ยวข้องกับการใช้คอลเลกชันของ พีแอล/เอสคิวแอล การใช้งานตั้งแต่เวอร์ชัน 8 ของฐานข้อมูลออราเคิลเป็นต้นไป ได้รวมคุณลักษณะที่เกี่ยวข้องกับคุณสมบัติเชิงวัตถุ สามารถสร้างยูนิตของ พีแอล/เอสคิวแอล เช่น โพรซีเดอร์ ฟังก์ชัน แพ็กเกจ ไทป์ และทริกเกอร์ ซึ่งจัดเก็บไว้ในฐานข้อมูลเพื่อใช้ซ้ำโดยแอปพลิเคชันที่ใช้โปรแกรมเชื่อมต่อใด ๆ ของฐานข้อมูลออราเคิล
คำจำกัดความของ พีแอล/เอสคิวแอล เผยแพร่สาธารณะเป็นเวอร์ชันแรกเมื่อ พ.ศ. 2538 และออราเคิลเริ่มใช้งานประมาณปี 2535 โดยดำเนินการตามมาตรฐาน SQL/PSM ขององค์การระหว่างประเทศว่าด้วยการมาตรฐาน
ตัวอย่างโค้ด.
การบวกเวลาเพิ่ม 1 วินาทีในภาษาพีแอล/เอสคิวแอล
ไม้

ไม้ เป็นวัสดุแข็งที่ทำจากแก่นลำต้นของต้นไม้ ส่วนใหญ่เป็นไม้ยืนต้น โดยแบ่งเป็นไม้เนื้อแข็ง เช่น ไม้เต็ง ไม้แดง และไม้เนื้ออ่อน เช่น ไม้สัก ไม้ยางพารา ไม้โอ๊ก โดยนิยามแล้วไม้ จะหมายถึงเนื้อเยื่อไซเล็มชั้นที่สอง " (Xylem) " ของต้นไม้ แต่ในความเข้าใจไม้ อาจหมายรวมไปถึงวัสดุใดๆ ที่มีส่วนประกอบทำมาจากไม้ด้วย 
ไม้สามารถใช้ประโยชน์ได้หลากหลาย ประโยชน์อย่างหนึ่งคือ ใช้เป็นเชื้อเพลิง เช่น ถ่านหรือฟืน บางครั้งก็ใช้ในงานศิลปะ ทำเฟอร์นิเจอร์ ทำอาวุธ หรือเป็นวัสดุก่อสร้าง 
ไม้ยังคงเป็นส่วนประกอบสำคัญในการก่อสร้าง ตั้งแต่มนุษย์เริ่มสามารถสร้างบ้านที่อยู่อาศัย หรือเรือ โดยเรือแทบทุกลำในช่วงปี 80 ทำมาจากไม้แทบทั้งสิ้น ซึ่งในปัจจุบันบ้านหรือเรือที่ทำจากไม้ เริ่มมีจำนวนลดลง โดยปัจจุบันมีการนำวัสดุอื่นมาใช้ในการสร้างแทน แต่ว่าไม้ยังคงมีส่วนสำคัญในด้านการเสริมโครงสร้าง หรือเป็นวัสดุเสริม โดยเฉพาะอย่างยิ่งในการสร้างหลังคา และของประดับนอกบ้าน ไม้ที่ใช้ในงานก่อสร้างรู้จักกันในชื่อ ไม้แปรรูป 
ไม้โดยสภาพแล้ว ไม่เหมาะที่จะนำมาใช้ในการก่อสร้างโดยตรง เนื่องจากอาจจะมีการแตกหักในโครงสร้าง จึงต้องนำไปแปรรูปเป็นอย่างอื่นก่อน เช่น ไม้อัด,chipboard, engineered wood, hardboard, medium-density fiberboard (MDF) , oriented strand board (OSB) เป็นต้น ไม้ดังกล่าวนี้ใช้ประโยชน์กันในวงกว้าง อีกทั้งเยื่อไม้ยังเป็นส่วนประกอบสำคัญในการผลิตกระดาษอีกด้วย เซลลูโลสที่อยู่ในไม้ยังใช้การทำวัสดุสังเคราะห์ ซึ่งไม้ยังใช้ประโยชน์ในการทำอุปกรณ์อื่นนอกเหนือจากการก่อสร้าง เช่น ใช้ทำตะเกียบ เครื่องดนตรี เฟอร์นิเจอร์ ฯลฯ
เกาะกูด

เกาะกูด เป็นเกาะที่มีขนาดใหญ่เป็นอันดับ 6 ของประเทศไทย รองจากเกาะภูเก็ต เกาะสมุย เกาะช้าง เกาะตะรุเตา และเกาะพะงัน ตั้งอยู่ในอ่าวไทย เป็นเกาะสุดท้ายแห่งน่านน้ำตะวันออกไทย อยู่ในการบริหารขององค์การบริหารส่วนตำบลเกาะกูด ส่วนหนึ่งของอำเภอเกาะกูดในจังหวัดตราด
เกาะกูดมีเนื้อที่ 105 ตารางกิโลเมตรหรือประมาณ 65,625 ไร่ ความยาวของเกาะ 25 กิโลเมตร ความกว้าง 12 กิโลเมตร เกาะยังมีสภาพความเป็นธรรมชาติอย่างสมบูรณ์ โดยมีภูเขาและที่ราบสันเขาซึ่งเป็นต้นกำเนิดลำธาร ทำให้เกาะกูดมีน้ำตกที่ขึ้นชื่อคือ น้ำตกคลองเจ้า ที่มีน้ำไหลตลอดทั้งปี ทางฝั่งตะวันตกของเกาะ นับตั้งแต่อ่าวยายกี๋ หาดคลองเจ้า หาดอ่าวพร้าว อ่าวง่ามโข่ หาดอ่าวเบ้า หาดคลองหิน อ่าวพร้าวจนสุดปลายแหลมเทียน นอกจากนี้บนเกาะกูดยังมีป่าชายเลนที่สมบูรณ์และแนวปะการังหลากชนิด ภูมิประเทศเป็นภูเขาแทบทั้งเกาะ มียอดสูง 315 เมตร
ประวัติ.
เกาะกูดปรากฏชื่อเป็นครั้งแรกในเอกสารประวัติศาสตร์พระราชพงศาวดารกรุงรัตนโกสินทร์รัชกาลที่ 3 ฉบับเจ้าพระยาทิพากรวงศ์ ฉบับตัวเขียน ระบุว่า รัชสมัยพระบาทสมเด็จพระพุทธยอดฟ้าจุฬาโลกมหาราช เมื่อองเชียงสือ เจ้าเมืองญวนที่เข้ามาพึ่งพระบรมโพธิสมภารของพระองค์ หนีออกจากกรุงเทพมหานครมาลงเรือที่เกาะสีชัง จากนั้นแล่นเรือชักใบในอ่าวไทยมา 7 วันจึงถึงเกาะกูดที่ไม่มีคนอยู่เลย
สนธิสัญญาสยาม–ฝรั่งเศส ร.ศ. 122 และพิธีสารแนบท้าย ค.ศ. 1907 ซึ่งไทยใช้เป็นหลักฐานในการปักปันเขตแดนกับกัมพูชา ระบุข้อความในข้อ 2 ว่า "รัฐบาลฝรั่งเศสยอมยกดินแดนเมืองด่านซ้าย และเมืองตราด กับทั้งเกาะทั้งหลายซึ่งอยู่ภายใต้แหลมสิงลงไปจนถึงเกาะกูดนั้น ให้แก่กรุงสยาม …"
สถานที่สำคัญ.
เกาะกูด เป็นเกาะที่อยู่สุดท้ายทางทิศตะวันออกของประเทศไทยในน่านน้ำทะเลตราด และมีความใหญ่เป็นอันดับ 2 รองจากเกาะช้างในจังหวัดตราด หรือเป็นเกาะที่ใหญ่เป็นอันดับ 4 ของประเทศ
ส

ส (เสือ) เป็นพยัญชนะ ตัวที่ 40 ในบรรดาพยัญชนะ 44 ตัวของอักษรไทย ในลำดับถัดจาก ษ (ฤๅษี) และก่อนหน้า ห (หีบ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ส เสือ" อักษร ส เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/ กรณีทับศัพท์ภาษาต่างประเทศ ใช้แทนเสียง /s/ หรือ /z/ ทั้งพยัญชนะต้นและพยัญชนะสะกด
ฬ

ฬ (จุฬา) เป็นพยัญชนะ ตัวที่ 42 ในบรรดาพยัญชนะ 44 ตัวของอักษรไทย ในลำดับถัดจาก ห (หีบ) และก่อนหน้า อ (อ่าง) ออกเสียงอย่าง ล (ลิง) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฬ จุฬา"
อักษร ฬ เป็นได้ทั้งพยัญชนะต้น ให้เสียง /l/ และพยัญชนะสะกด ให้เสียง /n/
ปัจจุบัน ฬ ไม่มีที่ใช้เป็นพยัญชนะต้นของคำ มีเพียงใช้ประกอบกับคำที่มาจากภาษาบาลีเท่านั้น (ซึ่งจะปรากฏกลางคำหรือท้ายคำ เช่น กีฬา นาฬิกา กาฬ วาฬ) คำโบราณที่เคยใช้ ฬ ก็เปลี่ยนไปใช้ ล แทนเช่น
วิธีเขียน.
วาดวงกลมแล้วลากเส้นตั้งลงมา ลากเส้นเฉียงไปทางขวาขึ้นและลง ลากเส้นตั้งขึ้น แล้ววาดเส้นโค้งไปทางซ้าย ตวัดลงตัดกับเส้นตั้ง
ฮ

ฮ เป็นพยัญชนะ ตัวที่ 44 และเป็นอักษรตัวสุดท้ายในบรรดาพยัญชนะ 44 ตัวของอักษรไทย ในลำดับถัดจาก อ จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฮ นกฮูก"
อักษร ฮ ใช้เป็นพยัญชนะต้น ให้เสียง /h/ แต่ไม่มีในตำแหน่งตัวสะกด
การเขียน.
เขียนเป็นรูปวงกลม แล้วลากเส้นตรงลงไปข้างล่างเล็กน้อย แล้วลากเส้นตรงไปทางขวา แล้วลากเส้นตรงขึ้นไปข้างบน แล้วเขียนเป็นวงรี สุดท้ายวาด 1 ใน 4 ของวงกลม
ประวัติ.
พยัญชนะไทยที่ปรากฏในจารึกหลักที่ 1 จารึกพ่อขุนรามคำแหง มีจํานวน 39 ตัว ไม่ปรากฏตัว ฮ ในสมัยอยุธยาพบตัวอักษร ฮ ครั้งแรกในสมุดไทยเรื่อง "นันโทปนันทสูตรคำหลวง" ซึ่งแต่งขึ้นใน พ.ศ. 2279
ภ

ภ (สำเภา) เป็นพยัญชนะ ตัวที่ 32 ในบรรดาพยัญชนะ 44 ตัวของอักษรไทย ในลำดับถัดจาก ฟ (ฟัน) และก่อนหน้า ม (ม้า) ออกเสียงอย่าง พ (พาน) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ภ สำเภา"
อักษร ภ เป็นได้ทั้งพยัญชนะต้น (แทนเสียง [pʰ]) และพยัญชนะสะกด (แทนเสียง [p̚])
ม

ม (ม้า) เป็นพยัญชนะ ตัวที่ 33 ในบรรดาพยัญชนะ 44 ตัวของอักษรไทย ในลำดับถัดจาก ภ (สำเภา) และก่อนหน้า ย (ยักษ์) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ม ม้า”
อักษร ม เป็นได้ทั้งพยัญชนะต้น ให้เสียง /m/ และพยัญชนะสะกด ให้เสียง /m/
ล

ล (ลิง) เป็นพยัญชนะ ตัวที่ 36 ในบรรดาพยัญชนะ 44 ตัวของอักษรไทย ในลำดับถัดจาก ร (เรือ) และก่อนหน้า ว (แหวน) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ล ลิง”
อักษร ล เป็นได้ทั้งพยัญชนะต้น ให้เสียง /l/ พยัญชนะตัวสะกด ให้เสียง /n/ กรณีทับศัพท์ภาษาต่างประเทศ ใช้แทนเสียง /l/ ทั้งพยัญชนะต้นและพยัญชนะสะกด
ร

ร (เรือ) เป็นพยัญชนะ ตัวที่ 35 ในบรรดาพยัญชนะ 44 ตัวของอักษรไทย ในลำดับถัดจาก ย (ยักษ์) และก่อนหน้า ล (ลิง) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ร เรือ”
อักษร ร เป็นได้ทั้งพยัญชนะต้น ให้เสียง /r/ และพยัญชนะสะกด ให้เสียง /n/
ร ที่เป็นพยัญชนะสะกดซึ่งตามหลังสระ ออ จะไม่ปรากฏตัวออ ให้ใช้ ร ต่อท้ายพยัญชนะต้นไปได้เลย เช่น กร (กอน) พร (พอน) ละคร (ละ-คอน) เป็นต้น
เสียง.
อักษร "ร" ตรงกับตัวเทวนาครี "र" ภาษามคธและภาษาสันสฤกตเป็นเสียงเปิดลิ้นม้วน แต่ปัจจุบันภาษาฮินดีกลายเป็นเสียงกระดกลิ้นปุ่มเหงือก 
ร หัน.
คำไทยบางคำที่ยืมมาจากภาษาเขมรและภาษาสันสกฤต จะมี ร ซ้อนกันสองตัวเรียกว่า ร หัน (รร) เมื่อตามหลังพยัญชนะต้นจะออกเสียงคล้ายมีสระ อะ และสะกดด้วยแม่กนหรือพยัญชนะตัวถัดไป เช่น บรรพชา (บัน-พะ-ชา) สรรพ (สับ) ธรรมะ (ทัม-มะ) เป็นต้น โดยมีหลัก หรือความนิยมในการใช้ ร หัน ดังนี้
ห

ห (หีบ) เป็นพยัญชนะ ตัวที่ 41 ในบรรดาพยัญชนะ 44 ตัวของอักษรไทย ในลำดับถัดจาก ส (เสือ) และก่อนหน้า ฬ (จุฬา) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า “ห หีบ”
อักษร ห เป็นพยัญชนะต้น ให้เสียง /h/ แต่ไม่ใช้เป็นพยัญชนะสะกด ถึงแม้เป็นคำที่มาจากภาษาบาลี ห ก็จะไม่ออกเสียง แต่จะออกเสียงเป็นพยัญชนะตัวถัดไปแทน เช่น พราหมณ์ (พราม) พรัหมา (พรัม-มา) เป็นต้น
ห สามารถใช้เป็นอักษรนำสำหรับพยัญชนะเหล่านี้ ง ญ ณ น ม ย ร ล ว ฬ เพื่อให้สามารถผันวรรณยุกต์ได้ครบ 5 เสียง
ธ

ธ (ธง) เป็นพยัญชนะ ตัวที่ 24 ในบรรดาพยัญชนะ 44 ตัวของอักษรไทย ในลำดับถัดจาก ท (ทหาร) และก่อนหน้า น (หนู) ออกเสียงอย่าง ท (ทหาร) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ธ ธง"
อักษร "ธ" ตรงกับตัวเทวนาครี "ध" ภาษาฮินดีตรงกับเสียง เสียงกักปุ่มเหงือกก้องพ่นลม /dʱ/ (ในภาษาไทยกลางคล้าย "ด" แต่พ่นลม) ดังนั้นจึงมักทับศัพท์ภาษาอังกฤษด้วยตัวอักษร "dh" 
ภาษาไทยกลางและภาษาไทยใต้ทุกถิ่นไม่มีเสียงพยัญชนะตัวนี้ จึงเปลี่ยนเสียงพยัญชนะต้น /tʰ/ และพยัญชนะตัวสะกดให้เสียง /t̚/ เหมือนกับ "ถ" และ "ท"
อักษร "ธ" มักมีปัญหาในการทับศัพท์ภาษาที่ใช้อักษรละตินเพราะแทนได้หลายเสียงเช่น /tʰ/, /t̚/, /θ/ หากเป็นระบบอินเดีย ซึ่งนิยมถอดด้วยอักษรโรมันเป็น "dh" ตามเสียงเดิมในหลายภาษาของอินเดีย อักษร ธ นั้นส่วนใหญ่พบในคำที่มาจากภาษาบาลีสันสกฤต เช่น ธวัช ธนู มัธยม หรือคำทับศัพท์ภาษายุโรปที่ใช้อักษร th ดังนั้นบางคนจึงนิยมใช้ ธ ถอดเสียง th ในคำศัพท์ที่มาจากภาษาอังกฤษ เพื่อให้เกิดความแตกต่างระหว่าง t และ th
ธ ,ธา สามารถเป็นคำได้หนึ่งคำ แปลว่า ท่าน, คุณ เป็นคำสรรพนามบรุษที่สาม
น

น (หนู) เป็นพยัญชนะ ตัวที่ 25 ในบรรดาพยัญชนะ 44 ตัวของอักษรไทย ในลำดับถัดจาก ธ (ธง) และก่อนหน้า บ (ใบไม้) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “น หนู”
อักษร น เป็นได้ทั้งพยัญชนะต้น ให้เสียง /n/ และพยัญชนะสะกด ให้เสียง /n/
วัยกระเตาะ ตึ่ง ตึง ตึ๊ง

วัยกระเตาะ ตึ่ง ตึง ตึ๊ง (; โรมาจิ: "Piano no Mori -The Perfect World of KAI-") เป็นผลงานของ มาโคโตะ อิชชิกิ ผู้วาดผีซ่าส์กับฮานาดะ
เนื้อเรื่อง.
เรื่องราวเกี่ยวกับเด็กชายคนหนึ่งชื่ออิชิโนเซะ ไค ซึ่งอาศัยอยู่ชายป่ากับแม่ซึ่งเป็นโสเภณี อามามิยะ ชูเฮ ซึ่งเป็นลูกชายของนักเปียโนชื่อดังผู้เพิ่งย้ายมาเรียนโรงเรียนเดียวกับไค ได้ค้นพบพรสวรรค์อันแสนวิเศษของไค เมื่อได้ฟังเสียงเปียโนหลังหนึ่งซึ่งอยู่ในป่า และมีเพียงไคเท่านั้นที่สามารถดีดเปียโนตัวนี้ได้
อามามิยะเริ่มมองไคเป็นทั้งเพื่อนและคู่แข่ง ขณะเดียวกัน ปริศนาของเปียโนป่าก็เริ่มกระจ่างขึ้น เมื่ออามามิยะทราบว่าครูสอนดนตรีในโรงเรียนของพวกเขาคือ อะจิโนะ เคยเป็นนักเปียโนระดับโลก และแล้ว เมื่ออะจิโนะค้นพบพรสวรรค์แสนวิเศษของไค ที่ทำให้ดนตรีมีชีวิต หนทางสู่โลกดนตรีของไคก็ได้เปิดขึ้น พร้อมกับสายตาของอามามิยะที่มองไคก็เริ่มเปลี่ยนไป
ทารา สตรอง

ทารา สตรอง  หรือชื่อเดิม ทารา ลิน ชาเลนดอฟฟ์  เป็นนักแสดงชาวแคนาดา-อเมริกัน เป็นที่รู้จักจากการพากย์เสียงในแอนิเมชัน เว็บไซต์ และวิดีโอเกม ผลงานพากย์ของสตรอง ได้แก่ "เดอะนิวแบทแมนแอดเวนเจอส์", "ทีนไททันส์", "ทีนไททันส์โก!", "รักแร็ต", "เดอะพาวเวอร์พัฟฟ์เกิลส์", "เดอะแฟร์ลี่อ๊อดพาเร้นท์", "เดอะพรัดแฟมิลี", "เส้าหลิน สุดยอดพลังแห่งเพลงมวย", "เบ็นเท็น", "ชาวเดอร์", "วาว! วาว! วับบ์ซี!", "มายลิตเติ้ลโพนี่ มิตรภาพอันแสนวิเศษ", "ยูนิคิตตี!" และ "ดีซีซูเปอร์ฮีโร่เกิลส์"
วูซ

วูซ (Vuze) ในชื่อเดิม อะซูเรียส (Azureus) เป็นโปรแกรมฟรีแวร์ที่ใช้โพรโทคอลบิตทอร์เรนต์ทำงานผ่านระบบจาวา สนับสนุนโพรโทคอล I2P และ Tor 
Azureus ออกมาครั้งแรกในเดือนมิถุนายนปี พ.ศ. 2546 (ค.ศ. 2003) สามารถใช้ได้หลายระบบปฏิบัติการเช่น ไมโครซอฟท์ วินโดวส์, แมคโอเอสเท็น, ลินุกซ์ และ ยูนิกซ์
ธนาคารอิสลามแห่งประเทศไทย

ธนาคารอิสลามแห่งประเทศไทย  หรือ ไอแบงก์ เป็นธนาคารที่ดำเนินธุรกรรมโดยปราศจากดอกเบี้ย แต่อยู่บนหลักการกำไร-ขาดทุนร่วมกัน มีฐานะเป็นรัฐวิสาหกิจ สังกัดกระทรวงการคลัง ดำเนินธุรกิจตาม พ.ร.บ.ธนาคารอิสลามแห่งประเทศไทย พ.ศ. 2545 โดยมีคณะที่ปรึกษาด้านศาสนาให้คำแนะนำ ตรวจสอบ เพื่อให้ธนาคารดำเนินงานถูกต้องตามหลักศาสนาอิสลาม
ผลิตภัณฑ์และบริการ.
ปัจจุบัน ผลิตภัณฑ์ และบริการทั้งหมด มีผลิตภัณฑ์และบริการ ดังนี้
มาชูปิกชู

มาชูปิกชู , มาจูปิกจู  หรือนิยมเรียกอีกชื่อว่า เมืองสาบสูญแห่งอินคา เป็นซากอารยธรรมโบราณของชาวอินคา ตั้งอยู่บนเทือกเขาสูงในประเทศเปรู ที่ความสูงประมาณ 2,430 เมตร อารยธรรมแห่งนี้ได้ถูกคนภายนอกลืมจนกระทั่งมีการค้นพบอีกครั้งโดยนักโบราณคดีที่ชื่อไฮแรม บิงแฮม
มาชูปิกชูเป็นหลักฐานที่สำคัญของจักรวรรดิอินคา ใน ค.ศ. 1983 ยูเนสโกได้ขึ้นทะเบียนมาชูปิกชูให้เป็นแหล่งมรดกโลก โดยทำให้เป็นสถานที่ท่องเที่ยวที่คนนิยมไปศึกษาประวัติศาสตร์
7 กรกฎาคม ค.ศ. 2007 มาชูปิกชูได้รับเลือกให้เป็นหนึ่งในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์เคลื่อนที่
แต่หลักฐานจากเอกสารโบราณจำนวนมากชี้ว่า ชื่อของมันคือ "อวยนาปิกชู" (Huayna Picchu) หรือ "ปิกชู" (Picchu) ต่างหาก
ผลการศึกษานี้ตีพิมพ์ในวารสาร Ñawpa Pacha ของสถาบันอาณาบริเวณศึกษาแถบเทือกเขาแอนดีส (IAS) โดยทีมผู้วิจัยระบุว่าได้สืบค้นข้อมูลจากเอกสารที่เกี่ยวข้อง เช่นแผนที่ซึ่งระบุชื่อสถานที่ต่าง ๆ ในช่วงศตวรรษที่ 19 เอกสารจากนักล่าอาณานิคมชาวสเปนในศตวรรษที่ 17 รวมทั้งบันทึกข้อมูลภาคสนามต้นฉบับของไฮรัม บิงแฮม (Hiram Bingham) นักสำรวจชาวอเมริกันผู้ค้นพบมาชูปิกชูเมื่อปี 1911 ด้วย
ประวัติ.
คาดว่ามาชูปิกชูสร้างขึ้นราว ค.ศ. 1450 โดยจักรพรรดิปาชากูตีของชาวอินคา มาชูปิกชู ถูกปล่อยทิ้งไว้นับร้อยปี เพราะชาวสเปนได้เข้ามาล่าอาณานิคม และฆ่าชาวเปรูและชาวอินคา เมืองอินคาเลยถูกปล่อยร้างไว้ แต่ไฮแรม บิงแฮม ค้นพบเมืองร้างแห่งนี้เมื่อ ค.ศ. 1911 แล้วแพร่ข่าวไปทั่วโลก
การบูชายันมนุษย์และความลึกลับ.
มีแหล่งข้อมูลน้อยนักที่กล่าวถึงการบูชายัญมนุษย์ที่มาชูปิกชู แม้ว่าผู้ถูกบูชายัญจะไม่เคยถูกฝังอย่างเป็นพิธีแต่กระดูกของพวกเขาก็ได้ถูกย่อยสลายไปกับธาตุ#เปลี่ยนทาง อย่างไรก็ตาม มีหลักฐานว่าผู้ติดตามต้องถูกบูชายัญเพื่อติดตามขุนนางผู้ล่วงลับไปยั้งชีวิตหลังความตาย#เปลี่ยนทาง การบูชายัญสัตว์ ของเหลวและดินที่แท่นบูชาคอนดอร์จะพบเห็นได้บ่อยกว่ามาก ประเพณีนี้ได้รับการยอมรับจากสมาชิกของศาสนายุคใหม่แอนดีส#เปลี่ยนทาง 
ที่ตั้ง.
มาชูปิกชูตั้งอยู่ห่างจากเมืองกุสโกไปทางทิศตะวันตกเฉียงเหนือประมาณ 70 กิโลเมตรบนยอดของทิวเขามาชูปิกชู ที่ระดับ 2,350 เมตรจากระดับน้ำทะเล สถานที่แห่งนี้นับเป็นศูนย์กลางที่มีความสำคัญยิ่งทางโบราณคดีของอเมริกาใต้ และเป็นตัวดึงดูดนักท่องเที่ยวเกือบทุกคนที่มาเยือนประเทศเปรู
จากยอดเขา ณ หน้าผามาชูปิกชู เป็นหน้าผาที่มีลักษณะดิ่งชันสูงถึง 600 เมตรจากฐานที่เป็นแม่น้ำคือ แม่น้ำอารูบัมบา ที่ตั้งของตัวเมืองนับเป็นความลับทางการทหารก็เนื่องจากการเป็นหน้าผาสูงชันที่มีอันตรายที่เป็นปราการป้องกันธรรมชาติอันยอดเยี่ยมนั่นเอง
ใน ค.ศ. 2017 มีผู้คนประมาณ 1,411,279 คน ไปท่องเที่ยวที่มาชูปิกชู และยูเนสโกได้ส่งข้อความสารแสดงถึงความเสียหายจากนักท่องเที่ยวที่ไปเป็นจำนวนมาก แต่ทางผู้มีอำนาจของทางเปรูบอกว่าเรื่องนั้นไม่ใช่ปัญหา แต่ถึงอย่างไรการคัดค้านนั้นทำให้มีการเรียกเก็บเงินจากผู้ที่ไปเที่ยวชมและจำกัดจำนวนผู้เข้าชม และได้มีการเสนอให้ติดตั้งรถกระเช้า แต่ข้อเสนอนี้ถูกปฏิเสธอยู่ตลอดและดูไม่มีทางจะเป็นไปได้ทุกที
ถนอมศักดิ์ ศิษย์โบ๊เบ๊

ถนอมศักดิ์ ศิษย์โบ๊เบ๊ มีชื่อจริงว่า ถนอม คงแสนคำ เป็นชาวจังหวัดมหาสารคาม เกิดเมื่อ 5 เมษายน พ.ศ. 2508 มีสถิติการชก 62 ครั้ง ชนะ 56 (น็อค 33) แพ้ 6 เป็นนักมวยสากลชาวไทยอีกคนหนึ่งที่มีโอกาสชิงแชมป์โลกถึง 3 ครั้ง แต่ไม่เคยประสบความสำเร็จเลย เทียบเท่ากับ จำเริญ ทรงกิตรัตน์
ถนอมศักดิ์ชกมวยในสังกัดของสุชาติ เกิดเมฆและ "แชแม้" นิวัฒน์ เหล่าสุวรรณวัฒน์ โดยเมื่อขึ้นชิงแชมป์โลกแล้วไม่ประสบความสำเร็จก็ได้เปลี่ยนชื่อไปเรื่อย ๆ เพื่อให้เป็นสิริมงคล ชื่อที่ใช้ในการชกมวยของเขา ได้แก่ เถลิงศักดิ์ ศิษย์โบ๊เบ๊ เถลิงศักดิ์ มหาสารคาม เขาใหญ่ ศิษย์โบ๊เบ๊ เขาใหญ่ มหาสารคาม และ เขาใหญ่ พิษณุราชันย์
ประวัติ.
ถนอมศักดิ์ขึ้นชกมวยสากลครั้งแรกเมื่อ 10 มิถุนายน พ.ศ. 2528 ชนะคะแนน กมลเดช สิงห์รุ่งโรจน์ จากนั้น ชกชนะรวดจนได้ชิงแชมป์มวยสากลเวทีราชดำเนินรุ่นฟลายเวทเมื่อ 15 กรกฎาคม พ.ศ. 2529 ชนะคะแนน น้องเบิร์ด ณ พัทยา จากนั้น ได้ชิงแชมป์ภาคฯรุ่นฟลายเวทที่ว่างเมื่อ 15 ตุลาคม พ.ศ. 2529 ชนะน็อค อัมบรี ซานุสซี ยก 4 ได้แชมป์มาครอง แต่ถนอมศักดิ์ชกป้องกันแชมป์ได้ครั้งเดียวเท่านั้นก็ไปเสียแชมป์ให้เค็นจิ มัตสึมูระ ที่ ญี่ปุ่นเมื่อ 3 พฤษภาคม พ.ศ. 2530
หลังจากเสียแชมป์ไป ถนอมศักดิ์ได้ขึ้นชกอย่างสม่ำเสมอ โดยเคยชกขนะคะแนนแฟรงค์ เซเดโน ฮิปโป กาลา และต่อศักดิ์ ศศิประภายิม จนกระทั่งเขาค้อ แกแล็คซี่เสียแชมป์โลก WBA รุ่นแบนตัมเวท ให้หลุยส์ ซีโต้ เอสปีโนซา ถนอมศักดิ์จึงได้ขึ้นชิงแชมป์โลกในรุ่นนี้แทนเมื่อ 29 พฤศจิกายน พ.ศ. 2533 พร้อมกลับเปลี่ยนชื่อในการชกมวยเป็นเถลิงศักดิ์ ศิษย์โบ๊เบ๊ แต่ก็เป็นฝ่ายแพ้คะแนนไป จากนั้น เถลิงศักดิ์ลดลงมาชกในรุ่นจูเนียร์แบนตัมเวท และได้เป็นรองแชมป์โลกอันดับสูงในรุ่นนี้ เมื่อเขาทราย แกแล็คซี่สละแชมป์โลก เถลิงศักดิ์จึงได้ชิงแชมป์โลกที่ว่างเมื่อ 10 เมษายน พ.ศ. 2535 แต่ก็แพ้คะแนน คัตสึยะ โอนิซูกะ ไม่ได้แชมป์ เถลิงศักดิ์ได้ขึ้นชิงแชมป์โลกแก้มือกับโอนิซูกะอีกครั้งเมื่อ 5 พฤศจิกายน พ.ศ. 2536 โดบเปลี่ยนชื่อในการชกมวยเป็นเขาใหญ่ มหาสารคาม แต่ก็แพ้คะแนนไปอีก
หลังการชกครั้งนั้น เขาใหญ่ยังไม่ท้อ เขาขยับขึ้นไปชกในรุ่นแบนตัมเวท และชกชนะติดต่อกันหลายครั้ง รวมทั้งชกชนะโรแลนโด พลาสคัว อดีตแชมป์โลกชาวฟิลิปปปินส์ด้วย เขาใหญ่ได้เป็นรองแชมป์โลกอันดับสูงของ WBC ในรุ่นแบนตัมเวท แต่ไม่มีโอกาสได้ชิงแชมป์ เนื่องเพราะสังขารโรยรา ทำให้การชกตกต่ำลง ในที่สุดเขาใหญ่ขึ้นชกแพ้น็อค ศิริมงคล สิงห์มนัสศักดิ์ ในยกที่ 3 เมื่อ 5 พฤษภาคม พ.ศ. 2539 จากนั้นก็หยุดชกไป 2 ปี กลับมาชกอีกครั้งเมื่อ 9 สิงหาคม พ.ศ. 2541 แพ้น็อค ทัตสึโตระ เซนริมะ ยก 4 ที่ญี่ปุ่นจากนั้นก็แขวนนวมไป
ประยูรศักดิ์ เมืองสุรินทร์

ประยูรศักดิ์ เมืองสุรินทร์ หรือ ประยูร สุทธิ เป็นนักมวยสากลชาวไทยรุ่นซูเปอร์ฟลายเวท ชาวจังหวัดบุรีรัมย์ เกิดเมื่อ 10 พฤศจิกายน พ.ศ. 2506 สถิติการชก 26 ครั้ง ชนะ 19 (น็อค 13) แพ้ 7
ประวัติ.
ประยูรศักดิ์เริ่มฝึกมวยไทยครั้งแรกกับพี่ชายที่เป็นนักมวยชื่อยงยุทธ ศิษย์เดชา ขึ้นชกตามเวทีมวยแถวบ้านเกิดในชื่อ "ไก่ป่า ลูกตาแพ้ว" จน พ.ศ. 2524 จึงตามสำราญศักดิ์ เมืองสุรินทร์ นักมวยบ้านเดียวกันเข้ามาอยู่ที่ค่ายเมืองสุรินทร์ของสนอง รักวานิช สนองเห็นว่าประยูรศักดิ์เป็นมวยหมัก ออกหมัดได้ดี จึงให้ชกมวยสากลหวังจะปั้นให้เป็นแชมป์โลกเช่นเดียวกับแสนศักดิ์ เมืองสุรินทร์
ประยูรศักดิ์ชกมวยสากลได้ 9 ครั้ง ก็ถูกทาบทามให้ไปชกนอกรอบกับคิม ซุลโฮ อดีตแชมป์โลกชาวเกาหลีใต้ ผลปรากฏว่าประยูรศักดิ์เป็นฝ่ายชนะคะแนนได้อย่างขาดลอย ทำให้มีชื่อเสียงเป็นที่รู้จักในทันที เมื่อกลับมาเมืองไทย ประยูรศักดิ์ยังแสดงฝีมือได้อย่างยอดเยี่ยมจนได้ครองแชมป์เวทีมวยราชดำเนินรุ่นซูเปอร์ฟลายเวท ชนะน็อคภาคใต้ ลิโพวิตันดี ยก 2 จึงได้มีโอกาสไปชิงแชมป์โลกรุ่นซูเปอร์ฟลายเวท IBF ที่ว่างที่เกาหลีใต้ผลปรากฏว่าประยูรศักดิ์ แพ้น็อคชุน จูโด ยก 12 ไม่ได้ครองแชมป์ ซ้ำเมื่อกลับมาชกในเมืองไทย กลับแพ้น็อคเอลลี่ ปิกัล (ต่อมากลายเป็นแชมป์โลกคนแรกของอินโดนีเซีย) ยก 1 จึงถูกปลดจากตำแหน่งแชมป์เวทีมวยราชดำเนิน
ประยูรศักดิ์ต้องขึ้นชกไต่อันดับใหม่จนได้ครองแชมป์เวทีราชดำเนินรุ่นจูเนียร์เฟเธอร์เวท ชนะน็อคก้องนภา สิงห์ ท.ช. ยก 4 จากนั้นจึงได้รับการสนับสนุนจากบริษัท ยอดมวยดัง จำกัด ผู้ดำเนินการถ่ายทอดสดรายการมวย "ศึกยอดมวยดัง" ทาง ไทยทีวีสีช่อง 9 อ.ส.ม.ท. ในขณะนั้น ให้ขึ้นชิงแชมป์ OPBF รุ่นซูเปอร์แบนตั้มเวท ผลปรากฏว่าประยูรศักดิ์ชนะคะแนนแช ยุนแค็ป คว้าแชมป์มาครองได้สำเร็จ
ประยูรศักดิ์ไปป้องกันแชมป์ OPBF ครั้งแรกที่อินโดนีเซีย ชนะน็อค มาร์ติน คาซังเก้ ยก 11 จึงได้รับเชิญให้ไปชิงแชมป์โลกรุ่นซูเปอร์แบนตั้มเวท IBF ที่เกาหลีใต้อีกครั้ง แต่ไม่สำเร็จอีกเมื่อประยูรศักดิ์แพ้น็อคเซือง ฮุนลี ยก 9 เมื่อกลับมาเมืองไทยประยูรศักดิ์ขึ้นชกป้องกันแชมป์ OPBF กับ ชุง ฮียัง ประยูรศักดิ์ชกชุงจนแตกและถูกจับแพ้ในยกที่ 7 ฝ่ายเกาหลีใต้ประท้วงว่า ชุงแตกเพราะอุบัติเหตุที่ถูกต้องต้องรวมคะแนนตามกติกาเพราะขณะนั้นคะแนนของชุงนำอยู่ ทาง OPBF รับคำร้องของฝ่ายเกาหลีใต้ประกาศกลับคำตัดสิน ทำให้ประยูรศักดิ์ถูกปลด
หลังจากนั้น ประยูรศักดิ์ไปชกชนะที่อินโดนีเซียอีกเพียงครั้งเดียว สนอง รักวานิชก็เสียชีวิต เมื่อขาดผู้สนับสนุน ประยูรศักดิ์จึงแขวนนวม หลังจากนั้นเขาไปขับมอเตอร์ไซค์รับจ้างที่ตลาดมหานาค กรุงเทพฯ อยู่ระยะหนึ่ง จากนั้นก็ไม่มีข้อมูลว่าเขาไปทำงานอยู่ที่ใด
ศักดิ์ แกแล็คซี่

ศักดิ์ แกแล็คซี่ หรือ ศักดา ศักดิ์สุรีย์ เกิดเมื่อ 17 กันยายน พ.ศ. 2502 ที่ จังหวัดร้อยเอ็ด สถิติการชก 18 ครั้ง ชนะ 9 (น็อค 7) แพ้ 9
ประวัติ.
ศักดาเป็นนักมวยคนเดียวที่เคยชกชนะ เขาทราย แกแล็คซี่ แชมป์โลกผู้ยิ่งใหญ่ของไทย ทั้งคู่ชกกันหลังจากที่เขาทรายชกมวยสากลอาชีพมาได้ 6 ครั้ง และขึ้นชิงแชมป์เวทีราชดำเนินรุ่นแบนตัมเวทซึ่งศักดา ศักดิ์สุรีย์ ครองแชมป์แชมป์อยู่ในขณะนั้น เมื่อ 24 กรกฎาคม พ.ศ. 2524 ก่อนการชก ทุกฝ่ายมั่นใจว่าเขาทรายน่าจะเป็นฝ่ายชนะน็อคได้ไม่ยาก เพราะศักดาน้ำหนักเกินรุ่นแบนตัมเวทไปมาก ถึงวันชั่งน้ำหนักยังต้องอบตัวและออกวิ่งกว่าจะทำน้ำหนักตามพิกัดได้
เมื่อขึ้นเวทีชกกันจริง ๆ ปรากฏว่าเขาทรายเข้าไม่ติด ไม่สามารถใช้หมัดซ้ายชกศักดาได้จัง ๆ เพราะเสียเปรียบช่วงชกมาก ศักดาใช้ช่วงชกที่ได้เปรียบชกทำคะแนนนำไปก่อนแมจะอ่อนแรงในยกท้าย ๆ และถูกเขาทรายต่อยจนแตกทั้งสองคิ้ว เมื่อเขาทรายชกศักดาลงไปให้กรรมการนับสิบไม่ได้ ครบสิบยก ศักดาจึงเป็นฝ่ายชนะคะแนนไป 
หลังจากการชกในวันนั้น ศักดาสละแชมป์ขึ้นไปชกในรุ่นที่ใหญ่กว่า และได้ครองแชมป์เวทีราชดำเนินรุ่นซูเปอร์เฟเธอร์เวท ต่อมาได้เข้ามาอยู่ในสังกัดของนิวัฒน์ เหล่าสุวรรณวัฒน์ เปลี่ยนชื่อเป็น ศักดิ์ แกแล็คซี่ มีโอกาสได้ไปชิงแชมป์โลกที่เกาหลีใต้ แต่ไม่สำเร็จ
ก้องธรณี พยัคฆ์อรุณ

ก้องธรณี พยัคฆ์อรุณ (ชื่อจริง: ชาติชาย ทิพย์ท่าไม้; ชื่อเล่น: ชาติ; เกิดที่จังหวัดฉะเชิงเทรา) เป็นอดีตนักมวยไทยและนักมวยสากลอาชีพ เป็นพี่ชายแท้ ๆ ของ สามารถ พยัคฆ์อรุณ ก้องธรณีเป็นนักมวยไทยที่มีฝีมือและชื่อเสียงมากคนหนึ่ง ส่วนในด้านมวยสากลนั้น ได้รับการยอมรับว่าเป็นนักมวยที่มีฝีมือเช่นกัน แต่ไม่ประสบความสำเร็จในการชิงแชมป์โลกถึง 2 ครั้ง
มวยไทย.
ก้องธรณีเริ่มหัดมวยตั้งแต่อายุ 9 ปี โดยหัดกับพี่ชายคือ สมพงษ์ ทิพย์ท่าไม้ เมื่อจบชั้น ป.4 จึงขึ้นชกมวยครั้งแรกที่เวทีมวยวัดคลองด่าน จังหวัดสมุทรปราการ ขณะอายุเพียง 11 ปี แต่ก็ชนะคะแนน ไก่แก้ว สิงห์คลองปกได้อย่างงดงาม
เมื่อตระเวนชกมวยไปทั่วจนมีประสบการณ์ พี่ชายได้พาไปฝากไว้กับครูยอดธง เสนานันท์ ชกไต่อันดับจนเป็นดาวรุ่งของเวทีใหญ่ ของอำเภอบางละมุง เมื่อ พ.ศ. 2518 ก้องธรณีตระเวนชกมวยจนเป็นยอดมวยในภาคตะวันออก จากนั้นจึงเข้ามาชกมวยในกรุงเทพฯที่เวทีลุมพินี เมื่อ พ.ศ. 2520 ขณะอายุ 17 ปี ได้ชกกับยอดมวยในยุคนั้นหลายคน เช่น บางคล้าน้อย ส.ธนิกุล สำราญศักดิ์ เมืองสุรินทร์ ฉมวกเพชร ห้าพลัง (ต่อมาคือ ฉมวกเพชร ช่อชะมวง) เป็นนักมวยที่มีค่าตัวสูงที่สุด ถึง 120,000 บาท ในการชกกับ สมิงหนุ่ม สิทธิบุญธรรม ที่ เวทีมวยราชดำเนิน ได้ครองแชมป์มวยไทยของเวทีลุมพินีถึง 5 รุ่น ในช่วง พ.ศ. 2521 – 2527 ได้แก่
มวยสากล.
เมื่ออิ่มตัวในการชกมวยไทยแล้ว ก้องธรณีจึงหันมาชกมวยสากล เมื่อ พ.ศ. 2528 ชกชนะรวด 9 ครั้ง โดยหนึ่งในนั้นเป็นการชนะคะแนนอดีตแชมป์โลก พเยาว์ พูนธรัตน์ ด้วย ก้องธรณีจึงได้ชิงแชมป์โลกรุ่นซูเปอร์ฟลายเวท WBC กับ ฆิลเบร์โต โรมัน ในปี พ.ศ. 2529 ผลการชกปรากฏว่าก้องธรณีสู้ชั้นเชิงของโรมันไม่ได้เลย ถูกถลุงจนบอบช้ำหวิดถูกน็อก แต่ก้องธรณีก็ยืนหยัดสู้ได้จนครบยก เป็นฝ่ายแพ้คะแนนโรมันไป
ก้องธรณีกลับมาชกชนะอีก 3 ครั้ง จึงมีโอกาสได้ชิงแชมป์โลกรุ่นจูเนียร์แบนตั้มเวท WBA กับ เขาทราย แกแล็คซี่ เมื่อ พ.ศ. 2531 ซึ่งถือเป็นศึกสายเลือดคู่ที่สองของไทย การชกในครั้งนั้น ก้องธรณีเป็นฝ่ายใช้ชั้นเชิงคอยดักจังหวะชก และเป็นฝ่ายต่อยเขาทรายลงไปให้กรรมการนับแปดในยกที่ 5 แต่หลังจากนั้น ก้องธรณีกลับเป็นฝ่ายหนี ไม่ค่อยออกอาวุธ ในขณะที่เขาทรายเป็นฝ่ายรุกไล่เกือบตลอด เมื่อครบยกปรากฏว่าเขาทรายเป็นฝ่ายชนะคะแนนไปอย่างเป็นเอกฉันท์ ก้องธรณีจึงต้องพบกับความผิดหวังอีกครั้งหนึ่ง
หลังจากนั้นก้องธรณีหันกลับไปชกมวยไทยอีกครั้ง แต่สภาพร่างกายไม่แข็งแรงเหมือนเดิมแล้ว จึงตัดสินใจแขวนนวมในปี พ.ศ. 2533 และเดินทางไปเป็นครูสอนศิลปะมวยไทยอยู่ในประเทศญี่ปุ่น นาน 2 ปี แล้วกลับมาเปิดค่ายมวยในประเทศไทย ปัจจุบัน ก้องธรณี พยัคฆ์อรุณ เป็นเทรนเนอร์ ดูแลนักมวยในค่ายศิษย์ยอดธง ของครูยอดธง เสนานันท์ และได้เปิดสอนมวยไทยที่กรุงบากู ประเทศอาเซอร์ไบจัน
สมพงษ์ เวชสิทธิ์

สมพงษ์ เวชสิทธิ์ หรือนายดวง ทองคำดี เกิดเมื่อ 1 มกราคม พ.ศ. 2455 สถิติการชก 50 ครั้ง ชนะ 31 (น็อค 15) เสมอ 4 แพ้ 15
ยอดมวยไทย.
สมพงษ์หัดมวยไทยกับครูสังข์ เวชสิทธิ์ ขึ้นชกมวยครั้งแรกเมื่อ พ.ศ. 2475 ที่เวทีสวนสนุก สมพงษ์ชกชนะคู่ชกหลายครั้งจนได้แชมป์มวยไทยรุ่นไลท์เวทของเวทีสวนสนุกด้วยการชนะน็อค แอ ม่วงดี ยก 3
แชมป์มวยสากล.
ด้วยพลังหมัดที่หนักหน่วง สมพงษ์จึงได้รับการติดต่อให้ไปชกมวยสากลที่สิงคโปร์ ปรากฏว่าสมพพงษ์ได้ครองแชมป์มวยสากลของสิงคโปร์ทั้งรุ่นเวลเตอร์เวทและมิดเดิลเวท ช่วงสงครามโลกครั้งที่ 2 การจัดมวยหยุดชะงัก สมพงษ์กลับไปทำไร่ที่ จ.แพร่ จนสงครามเลิกจึงกลับมาชกมวยอีกครั้ง ชนะคู่ชกหลายรายจนมาเสมอกับผล พระประแดง ทั้งที่ตัวใหญ่กว่า สมพงษ์กลับไปชกที่สิงคโปร์อีก ในปี พ.ศ. 2490 ได้ชกกับ คาร์ล ออลสัน (ต่อมาเป็นแชมปืโลกรุ่นมิดเดิลเวทในช่วง พ.ศ. 2496 - 2499) ที่ฟิลิปปินส์ แต่เป็นฝ่ายแพ้น็อคในยกที่ 3
ความพ่ายแพ้ในครั้งนั้น ทำให้ไม่มีใครจัดสมพงษ์ชกในต่างแดนอีกต่อไป สมพงษ์กลับมาชกในเมืองไทย ได้เป็นแชมป์มวยสากลของเวทีราชดำเนินรุ่นเวลเตอร์เวท แต่ถูกปลดเพราะทำน้ำหนักไม่ได้เมื่อป้องกันตำแหน่งกับ ธวัช วงศ์เทเวศน์ 
ในช่วงที่สุข ปราสาทหินพิมายกำลังโด่งดัง เวทีราชดำเนินติดต่อให้สมพงษ์ข้นชกกับสุขในแบบมวยไทย เพราะสุขไม่ยอมชกมวยสากล การชกมีขึ้นเมื่อ 16 พฤษภาคม พ.ศ. 2493 ที่สนามศุภชลาสัย สมพงษ์เป็นฝ่ายแพ้น็อคในยกที่ 2 เขาจงเลิกมวยกลับไปทำไร่ จนเดือนกันยายน พ.ศ. 2495 บอย บรู๊คส์ (สหรัฐ) คู่ชกของสมพงษ์สมัยที่ไปชกที่สิงคโปร์เข้ามาชกในเมืองไทย เวทีราชดำเนินติดต่อสมพงษ์กลับมาชกกับบรู๊คส์อีก แต่ก็แพ้คะแนนแบบหมดสภาพ
หลังแขวนนวม.
หลังจากแขวนนวมแล้ว สมพงษ์เคยเป็นผู้จัดการของสมเดช ยนตรกิจ ครั้งที่ไปป้องกันแชมป์ OPBF ที่ฟิลิปปินส์ เป็นเทรนเนอร์ให้คณะยิ่งศักดิ์อยู่ระยะหนึ่ง สุดท้ายไปอยู่ จ.เพชรบุรี จนถึงแก่กรรมด้วยโรคชรา
ไม้บาง

ไม้บาง หรือ ไม้วีเนียร์  เป็นวัสดุที่ทำจากไม้เนื้ออ่อน โดยผลิตจากปอกผิวเนื้อไม้ออกเป็นแผ่นบาง ๆ และนำไปอบและรีด โดยมากทำจากไม้ยางพารา ใช้เป็นวัสดุทำไม้อัดและเฟอร์นิเจอร์ ไม้วีเนียร์ คือ ไม้แผ่นบางที่มีความหนาไม่เกิน 3 มิลลิเมตร ที่ถูกฝานเป็นแผ่นบาง ๆ ออกจากท่อนซุง เพื่อนำมาใช้เป็นวัสดุตกแต่งบ้าน ที่พักอาศัยทำให้เกิดความภูมิฐาน หรือใช้เป็นส่วนประกอบในการผลิตเฟอร์นิเจอร์ไม้อันทรงคุณค่า ความสวยงามของไม้วีเนียร์เกิดขึ้นเองตามธรรมชาติ ซึ่งไม้แต่ละชนิดจะให้ความสวยงาม และเอกลัษณ์ แตกต่างกันออกไป วิธีฝานไม้ก็เป็นส่วนสำคัญที่จะกลั่นกรองความสวยงามของลายไม้ให้ปรากฏออกมา ปัจจัยความสวยงามต่าง ๆ เช่น สีสัน ลวดลาย ตำหนิของไม้ ธรรมชาติลักษณะเกรนไม้ (Grain) และฟิคเกอร์ไม้ (Figure) ล้วนเป็นสิ่งที่เราให้ความสำคัญเป็นพิเศษ ประกอบการคัดเลือกไม้คุณภาพ และความสวยงามของไม้วีเนียร์ จากเทคโนโลยีปัจจุบัน มีความก้าวหน้าสูงทำให้เราสามารถผลิต เฟอร์นิเจอร์ไม้ วีเนียร์อันสวยงามให้มีคุณภาพดีที่สุดจนได้รับการยอมรับในคุณค่า และความงดงามอย่างกว้างขวางไปทั่วโลก
สะพานพระราม 4

สะพานพระราม 4 เป็นสะพานข้ามแม่น้ำเจ้าพระยา เชื่อมการคมนาคมระหว่างพื้นที่ตำบลบางตะไนย์กับตำบลปากเกร็ด อำเภอปากเกร็ด ทางตอนเหนือของจังหวัดนนทบุรี โดยสร้างเป็นส่วนต่อจากสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ด ข้ามแม่น้ำตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ำ
สะพานแห่งนี้สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอปากเกร็ด อำเภอบางบัวทอง อำเภอเมืองนนทบุรี จังหวัดนนทบุรี พ.ศ. 2540 โดยเป็นส่วนหนึ่งของโครงการก่อสร้างสะพานข้ามแม่น้ำเจ้าพระยาบริเวณห้าแยกปากเกร็ดและถนนเชื่อมต่อ เพื่ออำนวยความสะดวกและความรวดเร็วแก่การคมนาคม การขนส่ง และการจราจร กรมทางหลวงชนบทได้เริ่มดำเนินการก่อสร้างถนนตั้งแต่เดือนธันวาคม พ.ศ. 2546 ระหว่างนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามสะพานข้ามแม่น้ำเจ้าพระยาบริเวณห้าแยกปากเกร็ดแห่งนี้ว่า สะพานพระราม 4 เพื่อเป็นพระบรมราชานุสรณ์แห่งการรำลึกถึงพระบาทสมเด็จพระจอมเกล้าเจ้าอยู่หัว กรมทางหลวงชนบทจึงได้ออกแบบและตกแต่งภูมิทัศน์ของสะพานตามแบบสถาปัตยกรรมในสมัยรัชกาลที่ 4 ให้สอดคล้องกับชื่อที่ได้รับพระราชทาน
เมื่อการก่อสร้างแล้วเสร็จ กรมทางหลวงชนบทจึงเปิดใช้สะพานพร้อมกับถนนชัยพฤกษ์ (ถนนเชื่อมต่อแนวตะวันออก-ตะวันตก) อย่างไม่เป็นทางการตั้งแต่วันที่ 8 ธันวาคม พ.ศ. 2549 และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (ในขณะนั้น) ไปทรงเป็นประธานในพิธีเปิดสะพาน เมื่อวันที่ 21 สิงหาคม พ.ศ. 2551
นวังคสัตถุศาสน์

นวังคสัตถุศาสน์ (นวงฺคสตฺถุสาสนํ) (อ่านว่า นะวังคะสัดถุสาด บาลีอ่านว่า นะวังคะสัดถุสาสนัง แปลว่า "คำสอนของพระศาสดามีองค์ 9") หมายถึง คำสั่งสอนของพระพุทธเจ้าทั้งหมดซึ่งแบ่งเป็นส่วนย่อยตามลักษณะที่เหมือนกันได้ 9 อย่าง คือ 
ดังนั้น นวังคสัตถุศาสน์ จึงหมายถึง พระพุทธพจน์ หรือ พระธรรมวินัย ก็ได้
คาถา

คาถา แปลว่า "ถ้อยคำที่ร้อยกรอง" "ถ้อยคำที่ผูกไว้" "ถ้อยคำที่ขับร้อง ท่อง สวด" ในคำวัดหมายถึงคำประพันธ์ภาษาบาลีประเภทฉันทลักษณ์ที่แต่งครบ 4 บาทหรือ 4 วรรค 1 คาถามี 4 บาท แต่ละบาทมีจำนวนคำต่างกันไปตามชื่อฉันท์ เช่น อินทรวิเชียรฉันท์ แต่ละบาทมี 11 คำ 4 บาทก็มี 44 คำ 1 คาถาของอินทรวิเชียรฉันท์จึงมี 44 คำ ในเวสสันดรชาดก มี 1,000 คาถา จึงเรียกว่าคาถาพัน ในภาษาไทยหมายถึงคำเสกเป่าที่ถือว่าศักดิ์สิทธิ์ "คาถาอาคม" ก็เรียก
เบียร์เสรี

เบียร์โอเพนซอร์ส  หรือ เบียร์เสรี  เป็นโครงการพัฒนาสูตรการผลิตเบียร์ที่มีลิขสิทธิ์แบบครีเอทีฟคอมมอนส์ ซึ่งเปิดเผยสูตรต่อสาธารณะ สามารถนำไปผลิต จำหน่ายจ่ายแจก และพัฒนาสูตรเพิ่มเติมได้โดยเสรี 
เบียร์เสรี มีจุดเริ่มต้นจากโครงการของนักศึกษาจากมหาวิทยาลัยเทคโนโลยีสารสนเทศ (IT University) โคเปนเฮเกน เดนมาร์ก ที่จะทดลองนำปรัชญาโอเพนซอร์ส ไปใช้กับผลิตภัณฑ์ที่ใช้กันอยู่ทั่วไป โดยพัฒนาสูตรเบียร์ร่วมกับกลุ่ม ซูเปอร์เฟล็กซ์ ภายใต้กำกับดูแลของนาย บริธ สแคนธ์ อดีตฝ่ายพัฒนาของบริษัทเบียร์คาร์ลสเบิร์ก
เบียร์เสรีผลิตขึ้นมาครั้งแรก ใช้ชื่อการค้าว่า Vores Øl (ภาษาเดนมาร์ก แปลว่า เบียร์ของเรา) เรียกว่า เบียร์เสรี เวอร์ชัน 1.0 ปัจจุบันพัฒนาถึงเวอร์ชัน 3.0 และมีผู้นำไปพัฒนาในประเทศอิตาลี เรียกว่าเวอร์ชัน 3.0.1
PHP-Nuke

PHP-Nuke เป็นระบบจัดการข่าวสารอัตโนมัติหรือที่เรียกว่า ระบบการจัดการเนื้อหา (CMS) โดย PHP-Nuke สร้างมาจากข้อมูลพื้นฐานระหว่างภาษาพีเอชพี ร่วมกับระบบฐานข้อมูล MySQL โดยผลิตภัณฑ์ซอฟต์แวร์ชุดนี้อยู่ภายใต้ของลิขสิทธิ์ GNU General Public License คือสามารถนำไปแก้ไขดัดแปลงได้ โดยที่จะยังคงชื่อ และส่วนต่างๆของ
ข้อมูลอยู่โดยครบและไม่มีการซื้อขายใดๆทั้งสิ้น ต่อมา PHP-Nukeได้พัฒนามาจนถึงเวอร์ชัน 7.5 และได้มีการเก็บค่าใช้จ่ายเป็นเงินจำนวน USD $10 เนื่องจากว่าบางซอร์สโค้ด บางส่วนนั้น ได้มีการพัฒนาซึ่งยากต่อทีมพัฒนาจึงได้มีการเก็บค่าใช้จ่าย และได้มีการพัฒนาต่อเนื่อง จนถึงปัจจุบันโดยไม่มีการเก็บค่าใช้จ่าย
วิวัฒนาการของซอฟต์แวร์.
ในเวอร์ชันแรกๆได้มีการพัฒนา โดยจะมีโมดูลในส่วนของเว็บเมลล์ ต่อมาได้พบรูโหว่เนื่องจากว่าเป็นหนทางที่ดีสำหรับแฮ็คเกอร์ จึงได้เปลี่ยนโดยการลบโมดุลนี้ออกไป และได้มีการนำ PHP-Nuke ไปใช้ซอฟต์แวร์ฟรีอย่าง phpBB โดยได้นำมาเป็นกระดานข่าวสำหรับ PHP-Nuke และยังมีอีกหลายซอฟต์แวร์ CMS ที่ได้ใช้ PHP-Nuke เวอร์ชันก่อนๆ มาดัดแปลง เช่น
Thainuke การพัฒนาต่อในภาษาไทย.
เวอร์ัชั่นปัจจุบันคือ 7.9 ซึ่งพัฒนาโดย คุณประวัติ วุฒิวงศ์ เว็บมาสเตอร์และผู้นำ PHP-Nuke มาใช้และเผยแพร่ในประเทศไทย ได้มีการเพิ่มประสิทธิภาพในการทำงาน รวมไปถึงระบบรักษาความปลอดภัยเข้าไป โดยใช้โครงจาก PHP-Nuke หลายๆตัวรวมกัน โดยใช้ชื่อว่า Thainuke โดยจะจำหน่ายกับชุดซีดีรอม หรือ ได้มาจากการเปิดอบรม ซึ่งเวอร์ชันใหม่ล่าสุดคือเวอร์ชัน 2.0 ซึ่งมาจากการเปิดอบรมครั้งที่ 4
ชุดผลิตภัณฑ์ซอฟต์แวร์ PHP-Nuke ในเวอร์ชันภาษาไทยสมบูรณ์แบบ หรือต้องการแหล่งข้อมูลสามารถที่จะต่อยอด หรือ สอบถามได้ที่กระดานข่าวของ เว็บไซต์อย่างเป็นทางการของ PHP-Nuke ประเทศไทย หรือเว็บไซต์เพื่อนบ้าน
เดิมเว็บไซต์อย่างเป็นทางการของ Thainuke คือ [http://www.thainuke.net ] แต่ปัจจุบันเปลี่ยนเป็น [http://www.thainuke.org] เนื่องจากถูกขโมย Domain name ไปขายให้กับชาวต่างชาติเมื่อประมาณกลางปี 2549
ศาลภาษีอากร (ประเทศไทย)

ศาลภาษีอากร เป็นศาลที่ตั้งขึ้นตามพระราชบัญญัติจัดตั้งศาลภาษีอากรและวิธีพิจารณาคดีภาษีอากร พ.ศ. 2528 มีอำนาจพิจารณาพิพากษาคดีภาษีอากร ซึ่งมีลักษณะพิเศษแตกต่างจากคดีแพ่งทั่วไป เพราะเป็นข้อพิพาทระหว่างเอกชนกับรัฐอันเนื่องมาจากการเก็บภาษีอากร การอุทธรณ์ในคำพิพากษาหรือคำสั่งของศาลภาษีอากรให้อุทธรณ์ไปยังศาลอุทธรณ์คดีชำนัญพิเศษ 
ปัจจุบันมีศาลภาษีอากร จำนวน 1 แห่ง คือ ศาลภาษีอากรกลาง เปิดทำการในวันที่ 7 สิงหาคม พ.ศ. 2529
อำนาจพิจารณาคดี.
ศาลภาษีอากร มีอำนาจพิจารณาพิพากษาคดีแพ่งในเรื่องต่อไปนี้
อธิการบดี

อธิการบดี เป็นตำแหน่งผู้บังคับบัญชาสูงสุดและรับผิดชอบงานทั้งปวงของมหาวิทยาลัย
ประวัติและการได้มาซึ่งตำแหน่ง.
ในประเทศไทย อธิการบดีมาจากการแต่งตั้งของพระมหากษัตริย์ตามคำแนะนำของสภามหาวิทยาลัยนั้น ๆ มีวาระการดำรงตำแหน่งคราละสี่ปี และอาจได้รับแต่งตั้งอีกครั้งได้ แต่จะดำรงตำแหน่งเกินสองวาระติดต่อกันมิได้ ส่วนอำนาจหน้าที่ของอธิการบดีย่อมแตกต่างกันไปตามแต่ที่กฎหมายหรือตราสารจัดตั้งมหาวิทยาลัยบัญญัติหรือกำหนดไว้
อนึ่ง ในสมัยก่อน มหาวิทยาลัยบางแห่งเรียกอธิการบดีว่า "ผู้บัญชาการ" เช่น จุฬาลงกรณ์มหาวิทยาลัย และมหาวิทยาลัยแพทยศาสตร์ (มหาวิทยาลัยมหิดล ในปัจจุบัน) นอกจากนี้ ยังมีตำแหน่ง "ผู้ประศาสน์การ" ซึ่งเป็นชื่อสำหรับตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์ ในปัจจุบัน) มีความหมายเทียบเท่าตำแหน่งอธิการบดี โดยบุคคลที่ดำรงตำแหน่งผู้ประศาสน์การมีเพียงท่านเดียว คือ ศาสตราจารย์ ดร.ปรีดี พนมยงค์ และก่อนหน้านั้น มหาวิทยาลัยศิลปากร ใช้ตำแหน่ง "ผู้อำนวยการ" โดยตำแหน่งอธิบดีกรมศิลปากร จะดำรงตำแหน่งผู้อำนวยการมหาวิทยาลัยศิลปากรโดยตำแหน่ง ต่อมาจึงแยกหน่วยงานออกจากกันระหว่างกรมศิลปากรและมหาวิทยาลัยศิลปากร จึงเปลี่ยนชื่อตำแหน่งจาก "ผู้อำนวยการมหาวิทยาลัยศิลปากร" เป็น "อธิการบดีมหาวิทยาลัยศิลปากร"
ผู้บัญชาการในสถาบันการศึกษาระดับอุดมศึกษาของทหาร/ตำรวจ.
ผู้บัญชาการ เป็นตำแหน่งผู้บังคับหน่วยของทหาร/ตำรวจ ซึ่งใช้เรียกตำแหน่งผู้บังคับหน่วยที่มีอัตราตั้งแต่ พลตรี พลเรือตรี พลอากาศตรี และพลตำรวจตรี เป็นต้นไป ทั้งนี้ขึ้นอยู่กับชนิดของหน่วยงานนั้น ๆ ด้วย ปัจจุบันผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติ ประกอบด้วย
ซึ่งผู้ดำรงตำแหน่งดังกล่าว ถือเป็นผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติดังกล่าว
สถาบันฟรองเซดูเปโตรล

สถาบันฟรองเซดูเปโตรล (Institut français du pétrole "แองสตีตู ฟรองเซ ดู เปโตรล" - สถาบันปิโตรเลียมแห่งฝรั่งเศส) เป็นสถาบันวิจัยอิสระในเมืองรูแอย-มัลเมซง (Rueil-Malmaison) ใกล้กรุงปารีส ใน ประเทศฝรั่งเศส ก่อตั้งเมื่อ พ.ศ. 2487 โดยมีไซต์อยู่ที่เมืองลียงและโป 
ในปี พ.ศ. 2547 มีเจ้าหน้าที่ในสถาบันอยู่ 1,729 คน และมีงบประมาณ 253 ล้านยูโร
สถาบันรับผิดชอบดูแลศูนย์อบรมระดับหลังอุดมศึกษา École du pétrole et des moteurs และหลักสูตรการอบรมอุตสาหกรรมแบบเข้มข้น
สหพันธ์สาธารณรัฐสังคมนิยมยูโกสลาเวีย

สหพันธ์สาธารณรัฐสังคมนิยมยูโกสลาเวีย  เป็นประเทศในยุคสหพันธ์สาธารณรัฐสังคมนิยม ปกครองในยุครัฐคอมมิวนิสต์ ตั้งแต่ ค.ศ. 1945 ถึง ค.ศ. 1992 ในคาบสมุทรบอลข่านและล่มสลายหลังจากสงครามยูโกสลาเวีย ในปี ค.ศ. 1990 และเคยเป็นอดีตรัฐบริวารของสหภาพโซเวียต ตั้งแต่ ค.ศ. 1948
ที่มา.
ยูโกสลาเวีย, ที่ใช้ในภาษาไทยนั้นทับศัพท์จากปริวรรตเป็นอักษรละตินว่า "Jugoslavija", โดยการแยกคำดังนี้ jug (ภาษาเซอร์เบีย-โครเอเชีย "j" ปริวรรตเป็นอักษรภาษาอังกฤษตรงกับ "y") และ slavija. คำแปลในภาษาเซอร์เบีย-โครเอเชีย ภาษามาซิโดเนีย, และ ภาษาสโลวีเนีย คำว่า "jug" หมายถึง "ทิศใต้", ส่วนคำว่า "slavija" ("สลาเวีย") หมายถึง ("ดินแดนสลาฟ"). คำว่า "Jugoslavija" "หมายถึง" "สลาฟ-ใต้" หรือ "ดินแดนแห่งชาวสลาฟตอนใต้". เป็นการรวมตัวของ 6 ชนชาติในดินแดนสลาฟใต้ ซึ่งประกอบด้วย: ชาวโครเอเชีย, ชาวมาซิโดเนีย, ชาวมอนเตเนโกร, ชาวบอสเนีย, ชาวเซิร์บ และ ชาวสโลวีน. ยูโกสลาเวีย ได้ประกาศใช้เป็นชื่อประเทศอย่างเป็นทางการเมื่อ ค.ศ. 1945 จนถึง ค.ศ. 1992.
ค.ศ. 1918 ยูโกสลาเวีย ได้มีการสถาปนาอย่างเป็นทางการภายหลังสงครามโลกครั้งที่ 1 ว่า "ราชอาณาจักรแห่งชาวเซิร์บ โครแอต และ สโลวีน". ภายหลัง สมเด็จพระเจ้าอเล็กซานเดอร์ที่ 1 ได้มีการเปลี่ยนชื่อประเทศเป็น "ราชอาณาจักรยูโกสลาเวีย" เมื่อ ค.ศ. 1929 แต่คำว่า "ยูโกสลาเวีย" เป็นชื่อเรียกกันอย่างง่าย ๆ มาตั้งแต่ต้น. ระหว่างช่วงสงครามโลกครั้งที่ 2 สภาต่อต้านลัทธิฟาสซิสต์เพื่อการปลดปล่อยยูโกสลาเวีย (AVNOJ) ได้ก่อตั้งขึ้นเมื่อ ค.ศ. 1943 มีภารกิจในการรวมชาติขึ้นใหม่ภายใต้ สหพันธรัฐประชาธิปไตยยูโกสลาเวีย (DF Yugoslavia, DFY), โดยมีรูปแบบการปกครองของสาธารณรัฐ-หรือ-ราชอาณาจักรเพียงในนาม.
ค.ศ. 1945, ได้ยกสถานะประเทศเป็น สหพันธ์สาธารณรัฐประชาชนยูโกสลาเวีย (FPR Yugoslavia, FPRY), ภายใต้รัฐธรรมนูญใหม่ในปี ค.ศ. 1946 ค.ศ. 1963 ได้ยกสถานะประเทศอีกครั้งเป็น สหพันธ์สาธารณรัฐสังคมนิยมยูโกสลาเวีย (SFR Yugoslavia, SFRY). ชื่อประเทศอย่างเป็นทางการ ได้รับความนิยมจากประชาชนโดยใช้ภาษราชการทั้ง 3 ภาษาของยูโกสลาเวีย ซึ่งมีระยะเวลาใช้นานที่สุด. ชื่อเรียกในภาษาเซอร์เบีย-โครเอเชีย, ส่วนภาษาสโลวีเนีย มีความแตกต่างในการเขียน และ อ่านออกเสียง "Socialist". ดังนี้:
มรดก.
อดีตยูโกสลาเวีย เป็นคำซึ่งใช้เรียกรัฐในปัจจุบันซึ่งเกิดขึ้นภายหลังการล่มสลายของสหพันธ์สาธารณรัฐสังคมนิยมยูโกสลาเวีย ประเทศเหล่านี้ เรียงจากตะวันตกเฉียงเหนือไปทางตะวันออกเฉียงใต้ ประกอบด้วย
ดินแดนของอดีตยูโกสลาเวียตั้งอยู่ในพื้นที่ภูมิศาสตร์บอลข่านตะวันตก ในการจำกัดความคำดังกล่าวของสหภาพยุโรป บอลข่านตะวันตกไม่นับรวมสโลวีเนีย แต่นับรวมแอลเบเนีย สโลวีเนียเป็นประเทศซึ่งแยกตัวออกมาจากอดีตยูโกสลาเวียเพียงประเทศเดียวที่เข้าร่วมสหภาพยุโรป โครเอเชีย มาเซโดเนียและมอนเตเนโกรเป็นผู้สมัครอย่างเป็นทางการ ขณะที่เซอร์เบียได้ยื่นสมัครสมาชิกภาพและถูกจัดว่า "มีศักยภาพที่จะเป็นผู้สมัคร" บอสเนียและเฮอร์เซโกวีนาและสาธารณรัฐคอซอวอยังไม่ได้ยื่นสมัครสมาชิกภาพ หากอย่างไรก็ตามก็ได้รับรองว่า "มีศักยภาพที่จะเป็นผู้สมัคร" สำหรับการขยายตัวที่เป็นไปได้ในอนาคตของสหภาพยุโรป
เชิงอรรถ และ อ้างอิง.
เชิงอรรถ:
<templatestyles src="Reflist/styles.css" />
ซิติเซนเดียม

ซิติเซนเดียม  เป็นสารานุกรมออนไลน์เสรีฐานวิกิ ภาษาอังกฤษที่เปิดบริการโดยแลร์รี แซงเงอร์ ผู้ร่วมก่อตั้งนูพีเดียและวิกิพีเดีย
มีการประกาศครั้งแรกในเดือนกันยายน ค.ศ. 2006 ในฐานะส้อมของวิกิพีเดียภาษาอังกฤษ แต่เปิดตัวในเดือนมีนาคม ค.ศ. 2007 โดยเน้นที่เนื้อหาต้นฉบับ จุดมุ่งหมายของโครงการคือการปรับปรุงโมเดลวิกิพีเดียด้วยการเพิ่มความน่าเชื่อถือ ซึ่งมีแผนที่จะบรรลุสิ่งนี้โดยกำหนดให้ผู้มีส่วนร่วมเกือบทั้งหมดต้องใช้ชื่อจริง กลั่นกรองพฤติกรรมที่ไม่เป็นมืออาชีพอย่างเคร่งครัด ให้ "การกำกับดูแลโดยผู้เชี่ยวชาญอย่างอ่อนโยน" แก่ผู้มีส่วนร่วมทุกวัน และ "บทความที่ผ่านการคัดกรอง" ที่ผ่านการพิชญพิจารณ์โดยผู้เชี่ยวชาญที่มีการรับรอง
เว็บไซต์เคยมีผู้ที่มีความเคลื่อนไหวเพิ่มขึ้นในช่วง 3 เดือนแรกของ ค.ศ. 2008 หลังจากนั้นจึงเริ่มลดลง ในวันที่ 27 ตุลาคม ค.ศ. 2011 เว็บไซต์นี้มีสมาชิกที่มีความเคลื่อนไหวน้อยกว่า 100 บัญชี บรรณาธิการบริหารคนสุดท้ายคือ Anthony Sebastian โดยอยู่จนกระทั่งพ้นจากตำแหน่งใน ค.ศ. 2016 ข้อมูลเมื่อ ค.ศ. 2020 (2020)[ [update]] เว็บไซต์นี้มีบทความถึง 17,103 บทความ ในจำนวนนี้ผ่านการรับรอง 166 บทความ และมีผู้ที่มีส่วนร่วมในช่วง 30 วันเพียง 16 บัญชี
สิกขา

สิกขา หมายถึง "ข้อที่จะต้องศึกษา ข้อที่ต้องปฏิบัติ" ในทางพระพุทธศาสนาหมายถึง ศีล สมาธิ ปัญญา
สิกขาบท หมายถึงข้อศีล ข้อวินัย คือศีลแต่ละข้อ วินัยแต่ละข้อ เช่น ศีลของสามเณรมี 10 ข้อ เรียกว่ามี 10 สิกขาบท ศีลของพระภิกษุ มี 227 ข้อ เรียกว่ามี 227 สิกขาบท
อธิปัญญาสิกขา

อธิปัญญาสิกขา แปลว่า "การศึกษาในอธิปัญญา" คือการปฏิบัติเพื่อเจริญปัญญาให้สูงขึ้นจนตัดกิเลสได้เด็ดขาด เป็นข้อหนึ่งในไตรสิกขา คืออธิศีลสิกขา อธิจิตสิกขา อธิปัญญาสิกขา
อธิปัญญาสิกขา คือการที่ภิกษุได้บรรลุจตุตถฌานแล้วนั่งเข้าฌานด้วยจิตอันบริสุทธิ์ผ่องแผ้ว เธอมีจิตบริสุทธิ์ผ่องแผ้ว ควรแก่การงาน ตั้งมั่นไม่หวั่นไหวอย่างนี้แล้วก็โน้มน้อมจิตไปเพื่อญานทัสสนะ จนได้บรรลุวิชชาหรือเห็นประจักษ์ซึ่งสามัญญผลที่สูงขึ้นดียิ่งขึ้นตามลำดับ คือ
วิปัสสนาญาน มโนมยิทธิญาน อิทธิวิธิญาน ทิพพโสตธาตุญาน เจโตปริยญาน ปุพเพนิวาสานุสสติญาน ทิพพจักขุญาน และอาสวักขยญาน
รู้ชัดตามความเป็นจริงว่านี้คือทุกข์ นี้คือทุกขสมุทัย นี้คือทุกขนิโรธ นี้คือทุกขนิรธิคามินีปฏิปทา นี้คืออาสวะ นี้คือเหตุให้เกิดอาสวะ นี้คือความดับอาสวะ นี้คือข้อปฏิบัติให้ถึงความดับอาสวะ ปฏิบัติดังนี้แลที่เรียกว่า อธิปัญญาสิกขา
"อธิ- อุปสรรค"  เป็นคำอุปสรรคมาจากภาษาบาลีและสันสกฤต แปลว่า ยิ่ง, ใหญ่, ทับ เช่น อธิปัญญา  แปลว่า ปัญญายิ่ง
เจเอสพี

เจเอสพี  เป็นเทคโนโลยีจาวาที่เปิดช่องทางให้ผู้พัฒนาซอฟต์แวร์สร้าง HTML, XML หรือไฟล์เอกสารในประเภทนี้ตามความต้องการของเครื่องลูกข่ายร้องขอ ซึ่งเทคโนโลยีนี้เปิดให้ใช้ภาษาจาวาในการสร้างและกรทำการใด ๆ เพื่อให้หน้าเว็บเพจธรรมดากลายเป็นหน้าเว็บเพจที่สามารถตอบสนองได้ โดยเจเอสพีจะถูกโปรแกรมเว็บเซิร์ฟเวอร์ที่สนับสนุนเจเอสพี เช่น อะแพชี ทอมแคต, GlassFish แปลให้เป็นจาวา คลาส ที่เรียกว่าเซิร์ฟเลต ซึ่งพร้อมที่จะประมวลผลด้วยจาวาและแสดงผลออกเป็น HTML
ตัวอย่าง.
ซอร์สโค้ดในเจเอสพี
เซิร์ฟเลตที่ได้จากการประมวลผลเจเอสพี
ญาณ

ญาณ (ñāṇa; "ชฺญาน") แปลว่า "ความรู้" คือ ปรีชาหยั่งรู้ ปรีชากำหนดรู้ หรือ กำหนดรู้ได้ด้วยอำนาจการทำสมาธิและวิปัสสนา เรียกว่า วิชชา บ้าง
ญาณ เป็นไวพจน์คำหนึ่งของปัญญา แต่มักใช้ในความหมายที่จำเพาะกว่า คือเป็นปัญญาที่ทำงานออกผลมาเป็นเรื่อง ๆ มองเห็นสิ่งนั้น ๆ หรือเรื่องนั้น ๆ ตามสภาวะจริง
มีการกล่าวถึงญาณในหลายลักษณะ หรืออาจจัดแบ่งญาณได้เป็น ญาณ 3 (3 หมวด) และ ญาณ 16 (ในวิปัสสนาญาณ) ดังนี้
ญาณ 3 ได้แก่ วิชชา 3.
คำว่า "ญาณ 3" อาจหมายถึงวิชชา 3 คือ
ญาณ 3 ในส่วนอดีต-อนาคต-ปัจจุบัน.
ญาณ 3 อีกหมวดหนึ่ง ได้แก่
ญาณ 3 ในการหยั่งรู้อริยสัจ.
ญาณ 3 อีกหมวดหนึ่ง ได้แก่
ญาณ 16.
ญาณ 16 ไม่ปรากฏในพระไตรปิฎกภาษาบาลีโดยตรงทั้งหมด แต่วิปัสสนาจารย์สายพม่าได้เรียบเรียงจากญาณที่ระบุในปฏิสัมภิทามรรค และคัมภีร์วิสุทธิมรรค รวมกัน 16 ขั้น เรียกว่า ญาณ 16 (โสฬสญาณ) เป็นญาณที่เกิดแก่ผู้บำเพ็ญวิปัสสนา โดยลำดับตั้งแต่ต้น จนถึงจุดหมายคือมรรคผลนิพพาน ได้แก่
วิปัสสนาญาณ 9.
แต่เมื่อกล่าวถึงวิปัสสนาญาณโดยเฉพาะ อันหมายถึงญาณที่นับเข้าในวิปัสสนา หรือญาณที่จัดเป็นวิปัสสนา จะมีเพียง 9 ขั้น คือ ตั้งแต่ อุทยัพพยานุปัสสนาญาณ ถึง สัจจานุโลมิกญาณ (ตามปฏิปทาญาณทัสสนวิสุทธิ (ขั้นหนึ่งในวิสุทธิ 7) ที่บรรยายคัมภีร์ในวิสุทธิมรรค แต่ในคัมภีร์อภิธัมมัตถสังคหะ นับรวม สัมมสนญาณ ด้วยเป็น 10 ขั้น) เมื่อโพชฌงค์เจริญบริบูรณ์ครบ 7 ข้อ จิตจึงมีกำลังสามารถเห็นวิปัสสนาญาณได้ และใช้วิปัสสนาที่ปรากฏขึ้นมาเป็นเครื่องมือนำไปสู่มรรค ผล นิพพาน
วิปัสสนาญาณ 9 กับ มรรคมีองค์ 8.
วิปัสสนาญาณ 8 ข้อแรก เป็นญาณที่กำหนดเห็นพระไตรลักษณ์ จัดเป็นทุกขอริยสัจ เพราะเห็นทุกข์ ดังนั้น เมื่อทุกข์ถูกรู้ สมุทัยจึงถูกละ นิโรธจึงถูกทำให้แจ้ง มรรคจึงถูกปฏิบัติ ตามลำดับไปด้วยเช่นกัน
ญาณ 16 กับ ปัญญา 3.
เป็นลักษณะการใช้ปัญญาของจิตต่อนามรูปขณะเจริญสติปัฏฐาน
ญาณทัศนะ

ญาณทัศนะ (ยา-นะ-) แปลว่า "การรู้และการเห็น" การเห็นคือการรู้จริง, การเห็นด้วยการรู้จริง, การเห็นอย่างประเสริฐ คือการรู้อย่างแจ่มแจ้ง
ญาณทัศนะ เป็นที่ใช้แพร่หลายในคัมภีร์พระพุทธศาสนา และมีความหมายหลายระดับตามเนื้อหาในเรื่องนั้น ๆ เช่นหมายถึงการเห็นพระธรรมที่พระอริยเจ้าเห็น การแทงตลอดธรรมอย่างที่พระอริยเจ้าแทงตลอด การบรรลุธรรมที่ทำให้เป็นพระอริยะ การบรรลุความเป็นพระอริยะ ซึ่งก็คือปัญญานั่นเอง
ญาณทัศนะ ยังหมายรวมไปถึงวิปัสสนาญาณ ทิพจักขุญาณ มรรคญาณ ผลญาณ ปัจเวกขณญาณ สูงสุดถึงสัพพัญญุตญาณ ในที่บางแห่งอธิบายว่าแม้ความเห็นที่บริสุทธิ์หรือทิฏฐิวิสุทธิ์ก็เรียกว่าญาณทัศนะได้
วิปัสสนา

วิปัสสนา  หมายถึง เห็นการเกิดการดับหรือความเห็นแจ้งในสังขารทั้งหลายว่าไม่เที่ยง เป็นทุกข์ และไม่ใช่ตัวตน
สมถะและวิปัสสนาถือเป็นธรรมที่ควรเจริญ (ตามทสุตตรสูตร) และเป็นธรรมฝ่ายวิชชา (ตามพาลวรรค)
วิปัสสนาภูมิ.
วิปัสสนาภูมิ คือ ธรรมทั้งหลายอันแยกประเภทเป็น ขันธ์ อายตนะ ธาตุ อินทรีย์ สัจจะ และปฏิจจสมุปบาท
วิปัสสนาภูมิ หมายถึง ธรรมอันเป็นอารมณ์ของวิปัสสนา
วิปัสสนากรรมฐาน.
วิปัสสนากรรมฐาน หมายถึง การปฏิบัติกรรมฐานตามแนวทางในมหาสติปัฏฐานสูตร คือ การเจริญสติอันเป็นไปใน กาย เวทนา จิต และธรรม
ขันธ์

ขันธ์ แปลว่า "ตัว, หมู่, กอง, พวก, หมวด" ในทางพุทธศาสนาหมายถึงส่วนหนึ่ง ๆ ของรูปกับนามที่แยกออกเป็น 5 กอง คือ รูป เวทนา สัญญา สังขาร และวิญญาณ ซึ่งเรียกว่า ขันธ์ 5 หรือขันธ์ทั้ง 5 ได้แก่
ในขันธ์ 5 นี้ เมื่อจัดขันธ์เข้าในปรมัตถธรรม รูปจะจัดเป็นรูปธรรม ส่วนเวทนา สัญญา สังขาร และวิญญาณจะจัดเป็นนามธรรม
วิญญาณ (ศาสนาพุทธ)

ในศาสนาพุทธ คำว่าวิญญาณ  ใช้หมายถึงพิชาน (consciousness) คือความรู้แจ้งอารมณ์ พระไตรปิฎกระบุว่าพระพุทธเจ้าทรงจำแนกวิญญาณออกเป็น 6 ประเภท ได้แก่
6 อย่างนี้จัดว่าเป็นวิญญาณขันธ์ในขันธ์ 5 
คำว่าวิญญาณยังถือเป็นคำไวพจน์ของคำว่าจิต มีความหมายเหมือนกัน ใช้แทนกันได้
วิญญาณในปฏิจจสมุปบาทก็ใช้ในความหมายเช่นเดียวกับจิต คือ
เพราะมีสังขารเจตสิก ที่ปรุงแต่งให้เกิด กายสังขาร วจีสังขาร และมโนสังขาร เป็นปัจจัยจึงเกิดวิญญาณ ถ้าไม่มีเจตสิกคือสิ่งที่ถูกรู้ วิญญาณย่อมเกิดขึ้นไม่ได้ เพราะไม่มีสิ่งที่ถูกรู้ให้วิญญาณได้รับรู้
และวิญญาณเป็นสิ่งที่ตั้งอยู่ไม่ได้ถ้าไม่มีนามรูปหรืออัตภาพให้อาศัยอยู่ ดังนั้นในทางอภิธรรมเมื่อตายแล้วสัตว์ที่มีวิญญาณย่อมต้องเกิดทันที เพราะวิญญาณจะอยู่ลอย ๆ โดยไม่มีนามรูปหรือขันธ์ให้อาศัยไม่ได้ จึงกล่าวว่าวิญญาณเป็นปัจจัยของนามรูป
หน้าที่ของวิญญาณ (วิญญาณกิจ).
คัมภีร์วิสุทธิมรรคของพระพุทธโฆสะและคัมภีร์อภิธัมมัตถสังคหะของพระอนุรุทธาจารย์ กล่าวว่าวิญญาณมีหน้าที่ 14 อย่าง คือ
สัญญา (ศาสนาพุทธ)

สัญญา  แปลว่า ความจำได้หมายรู้ แบ่งออกเป็น 2 คือ 1. ความจำได้ และ 2. ความหมายรู้
ความจำได้ จัดเป็น ระบบความจำที่สามารถจำคน สัตว์ สิ่งของและเหตุการณ์ต่าง ๆ ได้ ผ่านอายตนะทั้ง 6 คือ จำสิ่งที่เห็น จำเสียงที่ได้ยิน จำกลิ่น จำรสชาติ จำสัมผัสทางกาย จำสิ่งที่เกิดขึ้นในใจ ทั้งจำเวทนา จำสัญญา จำสังขาร ซึ่งสัญญานั้น เมื่ออายุมากหรือไม่ค่อยได้ทบทวน ก็อาจลืมเลือนไปได้เหมือนกัน ทำให้จำผิด ๆ ถูก ๆ 
ความหมายรู้ หมายถึง การนำสัญญามาใช้ในการให้ความหมายของสิ่งต่าง ๆ เช่น การจะรู้ว่านี้คือสีเขียว เพราะเคยจำได้ว่า มีการให้สมมุติบัญญัติว่าสิ่งนี้เรียกว่าสีเขียว จึงมีการให้ความหมายต่อสิ่งนั้นว่าสีเขียว ต่อมาเมื่อพบเจอหรือนึกถึงคิดถึงสิ่งที่บัญญัติว่าเป็นสีเขียว ก็จะให้ความหมายของสิ่งนั้น ว่านี้คือสีเขียว เรียกว่าสีเขียว เป็นต้น ทำให้เกิดการจำแนกแยกแยะว่าเป็นสิ่งนั้นสิ่งนี้ได้
สัญญาเจตสิก จัดเป็นความจำระยะสั้นสามารถหลงลืมได้ เช่น ใครเป็นใครชื่ออะไร เพราะไม่จำเป็นต่อการดำรงชีวิต ปัญญาเจตสิกจัดเป็นความจำระยะยาวที่ยังไงก็ไม่ลืมเพราะเป็นความรู้ที่ใช้ในการเอาชีวิตรอด เช่น คนเราต้องกินข้าว อะไรบ้างเป็นอันตรายต่อชีวิต สิ่งเหล่านี้เราจะไม่ลืม
ทางพุทธศาสนา สัญญา คือขันธ์หนึ่งใน 5 ขันธ์ และเป็น นามธรรม อย่างหนึ่ง มี 2 ประเภทคือสัญญา 6 และสัญญา 10 ในทางพระพุทธศาสนาถือว่าสัญญานั้นย้อนกลับไปได้ไม่สิ้นสุด เช่นเราลองนึกถึงตัวเราในอดีตที่กำลังเศร้ากับการกระทำที่ผิดพลาดของตนในอดีต ในสัญญาของตัวเราในอดีตก็มีเหตุการณ์ที่ตัวเราในอดีตขณะนั้นมีภาพตัวเราที่เป็นอดีตของอดีตตัวเราทำความผิดพลาดซ้อนอีกดังนั้นสัญญาจะมีลักษณะซ้อนทับกับไปเรื่อย ๆ ไม่สิ้นสุด แต่ที่เราจำเหตุการณ์ในอดีตไม่ได้ เพราะอำนาจสติมีกำลังน้อย และสัญญาก็ตกอยู่ในกฎอนิจจัง ที่ย่อมเสื่อมได้เป็นเรื่องธรรมดา
สัญญา 6.
หมายถึง ความทรงจำมี 6 คือ 
สัญญา 10.
สัญญา 10 เป็นหมวดธรรม ที่ช่วยให้ผู้พิจารณา ช่วยให้สัญญานั้น หมายรู้ในสิ่งทั้งปวงอย่างถูกต้องเป็นจริง ไม่วิปลาสในธรรม ถ้ามีสติพิจารณา ก็เป็นสิ่งที่ใช้สามารถบริกรรมภาวนา จนบรรลุมรรคผลนิพพานได้เช่นกัน 
(เนื่องจากสัญญาข้อ 10 ข้ออานาปานสติเป็นสิ่งที่ช่วยภาวนาให้บรรลุมรรคผลนิพพานได้ สัญญาข้ออื่น ๆ อีก 9 ข้อ ย่อมสำคัญเท่าเทียมกัน) 
เป็นสัญญาที่ปรากฏในช่วงอุทธยัพพยญาณ
เป็นสัญญาที่ปรากฏในช่วงภังคญาณ
เป็นสัญญาที่ปรากฏในช่วงนิพพิทาญาณ
เป็นสัญญาที่ปรากฏในช่วงอาทีนวญาณ
(พิจารณาเห็นว่ากามวิตกทำให้จิตยินดีในการเวียนว่ายตายเกิดจากการอยากเสพกามนั้นอีก 
พิจารณาเห็นว่าพยาบาทวิตกการอาฆาตจองเวรเป็นเหตุให้จิตยินดีในการเวียนว่ายตายเกิดเพื่อมาล้างแค้นอีก และพิจารณาเห็นว่าวิหิงสาการเบียดเบียนเป็นเหตุให้จิตใต้สำนึกรู้สึกเสียใจนความชั่วที่เคยทำไว้กับผู้อื่นจนเป็นเหตุยินดีในการเวียนว่ายตายเกิดเพื่อชดใช้ความผิดนั้น)
เป็นสัญญาที่ปรากฏในช่วงภยญาณ
เป็นสัญญาที่ปรากฎในช่วงสัจจานุโลมิกญาณ - โดยสภาวะจะเริ่มปรากฎตั้งแต่อุทธยัพพยญาณ คือเมื่อเห็นทุกข์จากไตรลักษณ์จากวิปัสสนาญาณ มรรคย่อมปรากฏตามลำดับ สมุทัยและนิโรธย่อมปรากฏตามลำดับ เมื่อเข้าสัจจานุโลมมิกญาณ พิจารณาทั้ง 8 ญาณ ทั้ง 8 มรรค วิราคะจึงถือปรากฏชัดอย่างสมบูรณ์เต็ม เพื่อพิจารณาละตัณหาเพื่อจะวางความพอใจไม่พอใจทั้งหมดในโลกลงเสียได้
เป็นสัญญาที่ปรากฏในช่วงปฏิสังขาญาณ
เป็นสัญญาที่ปรากฏในช่วงมุญจิตุกัมยตาญาณ
เป็นสัญญาที่ปรากฏในช่วงสังขารุเปกขาญาณ
สังคหวัตถุ 4

สังคหวัตถุ แปลว่า ธรรมที่เป็นที่ตั้งแห่งการสงเคราะห์กัน, ธรรมเป็นเครื่องยึดเหนี่ยวน้ำใจกัน หมายถึง หลักการครองใจคน, หลักยึดเหนี่ยวใจกันไว้, วิธีทำให้คนรัก, หลักสังคมสงเคราะห์ ซึ่งเป็นเครื่องประสานใจและเหนี่ยวรั้งใจคนให้เป็นอันหนึ่งอันเดียวกันได้ และทำให้อยู่กันด้วยความรักความปรารถนาดีต่อกัน เหมือนลิ่มสลักรถที่ตรึงตัวรถไว้มิให้ชิ้นส่วนกระจายไป ทำให้รถแล่นไปได้ตามที่ต้องการ
สังคหวัตถุมีสี่ประการ คือ
สังวาส

สังวาส แปลว่า "การอยู่ร่วมกัน, การอยู่ด้วยกัน, ธรรมเป็นเครื่องครองอยู่เสมอกัน"
สังวาส ในคำวัดใช้หมายถึงการที่ภิกษุเป็นอยู่ขบฉัน ร่วมอุโบสถ ร่วมสังฆกรรมกันกับภิกษุอื่น ๆ มี ๒ อย่างคือ การอยู่ร่วมกับภิกษุที่อุปสมบทแบบเดียวกัน เรียกว่า สมานสังวาส การอยู่ร่วมกันกับภิกษุที่อุปสมบทต่างแบบกัน เรียกว่า นานาสังวาส เช่นภิกษุหินยานด้วยกัน หรือภิกษุมหายานด้วยกันถือเป็นสมานสังวาสของกันและกัน แต่ภิกษุที่เป็นหินยานกับภิกษุที่เป็นมหายาน ถือว่าเป็นนานาสังวาสกัน
สังวาส ในคำไทยใช้หมายถึงการร่วมประเวณี, การมีเพศสัมพันธ์
สมานสังวาส

สมานสังวาส (อ่านว่า สะมานะสังวาด) แปลว่า "มีสังวาสเสมอกัน, มีธรรมเป็นเครื่องอยู่เสมอกัน, การอยู่ร่วมกัน"
สมานสังวาส เป็นภาษาพระวินัย หมายถึงการที่ภิกษุได้รับการบรรพชาอุปสมบทถูกต้องตาม พระธรรมวินัยเป็นแบบเดียวกัน มีสิทธิ์ในการเป็นอยู่และเข้าร่วมอุโบสถและสังฆกรรมกับภิกษุตามปกติและอื่นๆ เรียกว่าเป็น สมานสังวาส คือมีสังวาสเสมอกัน หากได้รับอุปสมบทต่างกัน หรือมีสิทธิ์ต่างกันไม่สามารถเข้าร่วมอุโบสถสังฆกรรมด้วยกันได้ เรียกว่าเป็น นานาสังวาส คือมีสังวาสต่างกัน
สมานสังวาส เป็นการแสดงถึงการที่ภิกษุจะอยู่ ขบฉัน และทำสังฆกรรมร่วมกันได้จะต้องมีจุดกำเนิดและข้อปฏิบัติเสมอเหมือนและเท่ากัน